title: विश्‍व कैंसर दिवस

text: वर्तमान में, दुनिया भर में हर साल 76 लाख लोग कैंसर से दम तोड़ते हैं जिनमें से 40 लाख लोग समय से पहले (30-69 वर्ष आयु वर्ग) मर जाते हैं। इसलिए समय की मांग है कि इस बीमारी के बारे में जागरूकता बढ़ाने के साथ कैंसर से निपटने की व्यावहारिक रणनीति विकसित करना है। वर्ष 2025 तक, कैंसर के कारण समय से पहले होने वाली मौतों के बढ़कर प्रति वर्ष 60 लाख होने का अनुमान है। यदि विश्व स्वास्थ्य संगठन के 2025 तक कैंसर के कारण समय से पहले होने वाली मौतों में 25 प्रतिशत कमी के लक्ष्य को हासिल किया जाए तो हर साल 15 लाख जीवन बचाए जा सकते हैं।


title: भारतीय राष्ट्रीय नागरिक रजिस्टर

text: भारत के राष्ट्रीय नागरिक पंजी भारत सरकार द्वारा निर्मित एक पंजी है जिसमें उन भारतीय नागरिकों के नाम हैं जो असम के वास्तविक (वैध ) नागरिक हैं। यह पंजी विशेष रूप से असम के लिए ही निर्मित की गयी थी। किन्तु २० नवम्बर २०१९ को भारत के गृहमन्त्री अमित शाह ने संसद में वक्तव्य दिया था कि इस पंजी का पूरे भारत में विस्तार किया जाएगा। कहा था कि इसे भारत की जनगणना 1951 के बाद 1951 में तैयार किया गया था। इसे जनगणना के दौरान वर्णित सभी व्यक्तियों के विवरणों के आधार पर तैयार किया गया था। जो लोग असम में बांग्लादेश बनने के पहले (25 मार्च 1971 के पहले) आए है, केवल उन्हें ही भारत का नागरिक माना जाएगा।


title: भारतीय राष्ट्रीय नागरिक रजिस्टर

text: असम भारत का पहला ऐसा राज्य है जिसके पास राष्ट्रीय नागरिक पंजी (NRC ) है। नागरिकता हेतु प्रस्तुत लगभग दो करोड़ से अधिक दावों (इनमें लगभग 38 लाख लोग ऐसे भी थे जिनके द्वारा प्रस्तुत दस्तावजों पर संदेह था) की जाँच पूरी होने के बाद न्यायालय द्वारा एन.आर.सी. के पहले मसौदे को 31 दिसंबर 2017 तक प्रकाशित करने का आदेश दिया गया था। 31 दिसंबर 2017 को बहु-प्रतीक्षित राष्ट्रीय नागरिक रजिस्टर (NRC) का पहला ड्राफ्ट प्रकाशित किया गया। कानूनी तौर पर भारत के नागरिक के रूप में पहचान प्राप्त करने हेतु असम में लगभग 3.29 करोड आवेदन प्रस्तुत किये गए थे, जिनमें से कुल 1.9 करोड़ लोगों के नाम को ही इसमें शामिल किया गया है।


title: भारतीय राष्ट्रीय नागरिक रजिस्टर

text: असम में नागरिक पंजी को आखिरी बार 1951 में अद्यतन किया गया था। उस समय असम में कुल 80 लाख नागरिकों के नाम प्ंजीकृत किए गये थे।


title: भारतीय राष्ट्रीय नागरिक रजिस्टर

text: 1979 में अखिल आसाम छात्र संघ (AASU) द्वारा अवैध आप्रवासियों की पहचान और निर्वासन की मांग करते हुए एक 6 वर्षीय आन्दोलन चलाया गया था। यह आन्दोलन 15 अगस्त, 1985 को असम समझौते पर हस्ताक्षर के बाद शान्त हुआ था।


title: शुभ सुख चैन

text: शुभ सुख चैन, आजाद हिन्द फौज का राष्ट्र गान था। यह हिन्दी या हिन्दुस्तानी में है। यह गान रवीन्द्र नाथ ठाकुर द्वारा रचित 'भारत भाग्य बिधाता' नामक बांग्ला कविता पर आधारित था। जब १९४३ में सुभाष चन्द्र बोस, जर्मनी से हटकर दक्षिणपूर्व एशिया में आ गए तब मुमताज हुसैन और आबिद हसन सफरानी के साथ मिलकर यह गान रचा।


title: पुनीत इस्सर

text: पुनीत इस्सर हिन्दी ( जन्म: १२ सितंबर, १९५८) भारतीय अभिनेता तथा निर्देशक हैं. इनकी सबसे अधिक ख्याति प्राप्त अदायगी बी आर चोपड़ा के महाभारत धारावाहिक में दुर्योधन के चरित्र के रूप में थी। उसके अलावा इन्होने सलमान खान द्वारा अभिनीत फ़िल्म गर्व (२००४) का भी निर्देशन किया है.


title: पुनीत इस्सर

text: पुनीत इस्सर फ़िल्म निर्देशक सुदेश इस्सर के पुत्र है।. इनकी पत्नी दीपाली, पंजाबी अभिनेता दिलीप पुरी और बंगाली गायिका अक्षिता पुरी की पुत्री हैं. ६०, ७० एवं ८० के दशक में मशहूर बाल कलाकार सत्यजीत पुरी दीपाली के भाई हैं. पुनीत की दो संतान हैं: निवृति (पुत्री) और सिद्धांत (पुत्र). प्रशिक्षित अभिनेता होने के साथ साथ पुनीत कला अभिनय के प्रोफेसर भी हैं. इसके अलावा वो एक सुप्रशिक्षित मार्शल आर्टिस्ट भी हैं. इन्हे कुंग-फू, कराटे, बॉक्सिंग तथा कुश्ती का भी शौक है।


title: पुनीत इस्सर

text: वर्ष १९८३ में फ़िल्म कुली की शूटिंग के दौरान एक स्टंट में इनके हाथो अमिताभ बच्चन को गंभीर चोट लग गयी थी। हालाँकि इन्होने हमेशा कहा है की चोट इनके हाथ से न लग के अमिताभ के पीछे रखे लकड़ी के पटरे से लगी थी, फिर भी काफी दिनों तक पुनीत को प्रेस और अमिताभ के प्रशंसकों का गुस्सा झेलना पड़ा था। हालात इतने बुरे थे की इन्हे धमकी और नफरत भरे पत्र भी मिला करते थे. मगर अस्पताल में अमिताभ बच्चन ने इनको ढाढस बंधाया और बहुत प्यार से कहा, "पुनीत इसमें आपकी कोई गलती नहीं, और मुझे मालूम है की अपने ये जान बूझ के नहीं किया था." इतना ही नहीं बहुत कमज़ोर हो चुके अमिताभ बच्चन ने स्वयं इनके साथ बाहर आकर प्रशंसकों से अनुरोध किया की पुनीत के ऊपर व्यर्थ का गुस्सा न निकालें.


title: पुनीत इस्सर

text: करीब करीब ६ वर्ष तक बॉलीवुड से लगभग बहिष्कृत पुनीत को बी आर चोपड़ा ने अपने पौराणिक धारावाहिक महाभारत में दुर्योधन का किरदार निभाने को दिया. यही किरदार इनके मील के पथ्थर की तरह साबित हुआ.


title: सुन्नत

text: सुन्नत (अरबी سنة (एक वचन) سنن (बहुवचन) : हज़रत मुहम्मद के प्रवचन, शिक्षा, मार्गदर्शन को सुन्नत कहते हैं। हज़रत मुहम्मद के काल में उनके अनुयायी या "सहाबा" को दिए गए मार्गदर्शन या ज्ञान को सुन्नह या सुन्नत (फ़ारसी और उर्दू शब्द) कहते हैं, जो सारे मुस्लिम जगत को अमल करने के लिए कहा गया। इस्लाम धर्म में क़ुरान और हदीस साबित पुस्तकें हैं। और इन्हीं की बुनियाद पर इस्लामीय न्याय शास्त्र बना है। "सुन्नत" का मतलब "मार्ग" या "जीवन शैली" या "जीवन विधी" के भी होते हैं, जिसे मुसल्मान अपने जीवन में अपनाता है।


title: सुन्नत

text: यह एक अरबी शब्द है, जिसका अर्थ "आसानी से बहना या सीधा चलने वाली राह "। सही तौर पर इसका अर्थ साफ़-सुथरा सीधा रास्ता है।


title: आहार जाल

text: खाद्य श्रृंखला जब सीधी न होकर जटिल हो जाती है जब एक प्रकार के जीव कई प्रकार का भोजन या एक प्रकार के जीव कई प्रकार के जीवों द्वारा खाया जाता है तो एक जाल बन जाता है जिसे खाद्य जाल कहते है "किताबी स्रोत से लिया गया"


title: ब्रह्मपुर

text: ब्रह्मपुर (Brahmapur), जिसे अंग्रेज़ी लहजे में बरहमपुर (Berhampur) भी कहा जाता है, भारत के ओड़िशा राज्य के गंजाम ज़िले में स्थित एक नगर है। यह बंगाल की खाड़ी के तट के पास बसा हुआ है।


title: ब्रह्मपुर

text: ब्रह्मपुर, जो रेशम नगरी के नाम से जाना जाता है, ओड़िशा राज्य का प्रमुख एबं पुरातन नगरों में से एक है। ब्रह्मपुर भारत के पूर्व तट से लगा है। ओडिशा की राजधानी भुवनेश्वर से लगभग 170 किमी दूर बरहमपुर को पूर्वोत्तर और दक्षिण भारत से जोड़ने वाले रास्ते की दहलीज माना जाता है। प्राकृतिक रंगों के इस्तेमाल से तैयार होने वाले सिल्क के चलते इसे सिल्क सिटी का भी नाम मिला है। यह ओड़िया के साथ तेलुगु भाषा, संस्कृति और साहित्य का भी केंद्र रहा है। कहा जाता है कि ओडिसी डांस, ओडिसी साहित्य और तेलुगु लिपि का जन्म यहीं हुआ। यह नगर, रेशम के शाढी, मंदिर, इसकी संस्क्रूति, सुस्वादु भोजन एवं खाना पीना के लिए प्रसिध है। ब्रह्मपुर की जनसंख्या 2009 (संभाभित) के अनुसार 4 लाख से ज्यादा है।


title: ब्रह्मपुर

text: ब्रह्मपुर नगर के चारों तरफ कभी कलिंग राज्य का आत्मा बैठता था। कलिंग राज्य का राजधानी और केंद्र हजारों साल तक इसी के आस पास रहा। सम्राट अशोक का शिलालेख ब्रह्मपुर नगर के पास जाऊगढ़ में अभी भी है। कलिंग की इष्ट देवी तारा तारिणी शक्ति पीठ भी एसी शहर के पास है। ब्रह्मपुर नगर ब्रिट्रिश शासन की अवधि में मद्रास प्रेसिडेन्सी की अधीन में था। सन 1936 में ओडिशा राज्य पुनर्गठन के वाद गंजाम जील्ला में शामिल हुआ।


title: ब्रह्मपुर

text: ब्रह्मपुर नगर दक्षिण ओडिशा कि आर्थिक राजधानी के रूप में माना जाता है। प्रमुख व्यवसाइक संगठन यहाँ स्थित है।


title: ब्रह्मपुर

text: दक्षिण भारत के साथ सटे हुए कारण, यहाँ की खानपान में द़क्षिण भारतीय खाना के साथ साथ ओडिआ खाना कि एक अपूर्व मिश्रण है। यहाँ कि एक अनोखी बात ये है की सुबह कि नाश्ता ज्यादातर लोग घर से बाहर ही करते है।


title: इबोला वायरस रोग

text: इबोला विषाणु रोग (EVD) या इबोला हेमोराहैजिक बुखार (EHF) इबोला विषाणु के कारण लगने वाला अत्यन्त संक्रामक एवं घातक रोग है। आम तौर पर इसके लक्षण वायरस के संपर्क में आने के दो दिनों से लेकर तीन सप्ताह के बीच शुरू होते हैं; जिसमें बुखार, गले में खराश, मांसपेशियों में दर्द और सिरदर्द होता है। आम तौर पर मतली, उल्टी और डायरिया होने के साथ-साथ जिगर और गुर्देका कामकाज धीमा हो जाता है। इस स्थिति में, कुछ लोगों को खून बहने की समस्या शुरू हो जाती है।


title: इबोला वायरस रोग

text: यह वायरस संक्रमित जानवर (सामान्यतया बंदर या फ्रुट बैट (एक प्रकार का चमगादड़)के खून या [शरीर के तरल पदार्थ]] के संपर्क में आने से होता है। प्राकृतिक वातावरण में हवा से इसके फैलने का कोई प्रमाण नहीं मिलता है। ऐसा माना जाता है कि फ्रुट बैट (एक प्रकार के चमगादड़) प्रभावित हुए बिना यह वायरस रखते और फैलाते हैं। जब मानवीय संक्रमण होता है तो यह बीमारी लोगों के बीच फैल सकती है। पुरुष उत्तरजीवी इस वायरस को वीर्य के माध्यम से तकरीबन दो महीने तक संचरित कर सकते हैं। रोग की पहचान करने के लिए, आम तौर पर समान लक्षण वाली दूसरी बीमारियों जैसे मलेरिया, हैज़ा और अन्य वायरल हेमोराहैजिक बुखार को पहले अपवर्जित कर दिया जाता है। रोग की पहचान की पुष्टि करने के लिए खून के नमूनों को वायरल एंटीबॉडीज, वायरल आरएनए, या खुद वायरस के लिए जांच की जाती है।


title: इबोला वायरस रोग

text: इसकी रोकथाम में संक्रमित बंदरों और सुअरों से मनुष्यों में इस बीमारी को फैलने से रोकना शामिल है। जानवरों में संक्रमण की जांच करके और संक्रमण पाए जाने पर उनके शरीर को समुचित तरीके से नष्ट करके इसकी रोकथाम की जा सकती है। मांस को उचित तरीके से पकाना और मांस से संबंधित कामकाज करते समय हाथों पर निवारक कपड़े पहनने से भी इसके लिये सहायता मिल सकती है, क्योंकि ऐसी बीमारी से ग्रसित व्यक्ति के आसपास होने पर आप निवारक कपड़े और वाशिंग हैंड्स पहनते हैं। बीमारी से ग्रसित व्यक्ति के शरीर के तरल पदार्थों और उत्तकों के नमूनों का रख-रखाव विशेष सावधानी के साथ करना चाहिए।


title: इबोला वायरस रोग

text: इस बीमारी के लिए कोई विशिष्ट उपचार नहीं है; संक्रमित लोगों की सहायता के प्रयासों में उन्हें ओरल रिहाइड्रेशन थेरेपी (पीने के लिए थोड़ा-सा मीठा और नमकीन पानी देना) या इंट्रावेनस फ्लुड्स देना शामिल है। इस बीमारी में मृत्यु दरबेहद उच्च है: अक्सर इस वायरस के संक्रमित होने वाले 50% से 90% तक लोग मौत के शिकार हो जाते हैं।<ref name="Elsevier/Academic Press"></ref> ईवीडी की पहचान सबसे पहले सूडान और डेमोक्रेटिक रिपब्लिक ऑफ कांगो में की गई थी। इस बीमारी का प्रकोप आम तौर उप-सहारा अफ्रीका के उष्ण-कटिबंधीय क्षेत्रों में होता है। 1976 (जब पहली बार इसकी पहचान की गई थी) से 2013 तक, हर वर्ष 1,000 तक लोग इससे संक्रमित हो जाते हैं। अब तक का सबसे बड़ा प्रकोप अभी जारी है 2014 पश्चिम अफ्रीका इबोला प्रकोप, जिसमें गुआना, सिएरा लियोन, लाइबेरिया और संभवत: नाइजीरिया प्रभावित हो रहे हैं। अगस्त 2014 तक 1600 से अधिक मामलों की पहचान की गई है। इसके लिए टीका विकसित करने के प्रयास जारी हैं; हालांकि अभी तक ऐसा कोई टीका मौजूद नहीं है।


title: श्री चन्द्रमुनि

text: बाबा श्री चन्द्र जी (8 सितम्बर 1494 – 13 जनवरी 1629) गुरु नानक के ज्येष्ट पुत्र थे जिन्होने उदासीन सम्प्रदाय की स्थापना की थी।


title: श्री चन्द्रमुनि

text: आप लुप्तप्राय उदासीन संप्रदाय के पुनः प्रवर्तक आचार्य है। उदासीन गुरुपरंपरा में आपका १६५ वाँ स्थान हैं। आपकी आविर्भावतिथि संवत १५५१ भाद्रपद शुक्ला नवमी तथा अंतर्धानतिथि संवत् १७०० श्रावण शुक्ला पंचमी है। आपके प्रमुख शिष्य श्री बालहास, अलमत्ता, पुष्पदेव, गोविन्ददेव, गुरुदत्त भगवद्दत्त, कर्ताराय, कमलासनादि मुनि थे।


title: श्री चन्द्रमुनि

text: बाबा श्रीचंद का जन्म 8 सितम्बर 1494 को पंजाब के कपूरथला जिला के सुल्तानपुर लोधी में हुवा था। उनका माता का नाम सुलखनी था। जन्म के समय उनके शरीर पर विभूति की एक पतली परत तथा कानों में मांस के कुंडल बने थे। अतः लोग उन्हें भगवान शिव का अवतार मानने लगे। जिस अवस्था में अन्य बालक खेलकूद में व्यस्त रहते हैं, उस समय बाबा श्रीचंद गहन वन के एकान्त में समाधि लगाकर बैठ जाते थे। कुछ बड़े होने पर वे देश भ्रमण को निकल पड़े। उन्होंने तिब्बत, कश्मीर, सिन्ध, काबुल, कंधार, बलूचिस्थान, अफगानिस्तान, गुजरात, पुरी, कटक, गया आदि स्थानों पर जाकर साधु-संतों के दर्शन किये। वे जहां जाते, वहां अपनी वाणी एवं चमत्कारों से दीन-दुखियों के कष्टों का निवारण करते थे।


title: श्री चन्द्रमुनि

text: श्रीचंद जी ने बहुत छोटी उम्र में ही योग के तरीकों में महारथ हासिल कर ली थी। वे अपने पिता गुरु नानक के प्रति हमेशा समर्पित रहे तथा उन्होंने उदासीन सम्प्रदाय की नीव रखी। उन्होंने दूर-दूर तक यात्रा की और गुरु नानक के बारे में जागरूकता फैल गई।


title: श्री चन्द्रमुनि

text: बाबा श्रीचंद की मृत्यु माघ सदी में 13 जनवरी 1629 को किरतपुर में हुई। उदासीन सम्प्रदाय परम्पराओं का मानना है की बाबा श्रीचंद कभी मर नहीं सकते। वे चम्बा के जंगल में गायब हो गए। बाबा श्रीचंद के अदृश्य होने के बाद बाबा गुरदित्ता उदासीन सम्प्रदाय के प्रमुख उत्तराधिकारी बने।


title: श्री चन्द्रमुनि

text: एक दिन जांहरगीर ने पीर सांई मीयां से पूछा कि क्या आपकी नजर है कोई हैं जो ईश्वर से जुड़ा हों। उन्होने कहा कि इस समय तो केवल गुरू नानक देव जी के नंदन बाबा श्री चंद जी ब्रहमगिआनी हैं। उन्होने आपकों अपने पास लाने के लिए कई साथियों सहित एक हाथी भेजा।


title: श्री चन्द्रमुनि

text: बाबा जी अक्सर एक कंबली लेते थे बाबा जी ने कहा कि हमारी कंबली को पहले हाथी पर रख आओं। जैसे ही उन्होने उस कंबली को हाथी पर रखा। तो हाथी को लगा जैसे कि उनकें उपर किसी ने तीनों लोकों का भार रख दिया हैं। और वह नीचे धंसने लगा। बाबा जी ने उन्हे कहा कि तुम्हारा कट्टा तो हमारी कंबली नही सहन कर सका। वह हमे कैसे ले जाएगा।


title: श्री चन्द्रमुनि

text: बाबा जी ने कहा कि हम अपने साथी के पीठ पर चढ़कर जाएगें। जब बाबा श्री चंद जी जहांगीर के दरबार में आए तो उसने उनका काफी स्वागत किया और उसने उनसे बात करनी शुरू की। बाबा जी ने एक कंबली ले रखी दी जो उन्होने उसके सामने रख दी। वह कंबली कभी अपने आप ही उठती, सिकुड जाती; जैसे कोई उसमें हों। जहांगीर ने कहा कि बाबा जी यह क्या है।


title: श्री चन्द्रमुनि

text: उन्होने कहा कि कंबली में जो भी है वह इनके पास आ जाए। कुछ देर बार जहांगीर को भी वह चिमड गया। वह अपने आसन से ही नीचे गिर गया। और कांपना शुरू कर दिया। उसने श्रीचंद जी को कहा कि इसे हटाओं। बाबा जी ने कहा कि 10 मिनट तो रूक जा। लेकिन उसने कहा कि इसे अभी हटाओं।


title: श्री चन्द्रमुनि

text: उसने बाबा जी से पूछा कि यह क्या था। बाबा जी ने कहा कि हमें तईया ताप हो रखा था लेकिन तुमने इसके बावजुद भी हमें अपने पास बुलाया फिर हमने बात करने के लिए उसे इस कंबली में भेज दिया। उसने फिर कहा कि यह तईया ताप आप इसे दुर भी कर सकते हों, किसी और को भी दे सकते हों फिर इसे हमेशा के लि ही अपने से दुर कर दों।


title: श्री चन्द्रमुनि

text: बाबा जी ने कहा कि हम नही कर सकतें। यह ईश्वर के भाणे में हैं। हमारे इतनी हिम्मत नहीं है कि हम इसे दुर करें। जहांगीर को समझ आ गया। और उसे यह भी महसूस हुआ कि गुरू अरजन देव जी को शहीद करवारकर उसने अच्छा नहीं किया।


title: श्री चन्द्रमुनि

text: बाबा जी फिर वहां से चले गए और उन्होने अपनी गदृी गुरू हरगोंंबिंद साहिब जी के पुत्र बाबा गुरादित्ता जी को दे दी।


title: श्रौतसूत्र

text: श्रौतसूत्र वैदिक ग्रन्थ हैं और वस्तुत: वैदिक कर्मकांड का कल्पविधान है। श्रौतसूत्र के अंतर्गत हवन, याग, इष्टियाँ एवं सत्र प्रकल्पित हैं। इनके द्वारा ऐहिक एवं पारलौकिक फल प्राप्त होते हैं। श्रौतसूत्र उन्हीं वेदविहित कर्मों के अनुष्ठान का विधान करे हैं जो श्रौत अग्नि पर आहिताग्नि द्वारा अनुष्ठेय हैं। 'श्रौत' शब्द 'श्रुति' से व्युत्पन्न है।


title: श्रौतसूत्र

text: ये रचनाएँ दिव्यदर्शी कर्मनिष्ठ महर्षियों द्वारा सूत्रशैली में रचित ग्रंथ हैं जिनपर परवर्ती याज्ञिक विद्वानों के द्वारा प्रणीत भाष्य एवं टीकाएँ तथा तदुपकारक पद्धतियाँ एवं अनेक निबंधग्रंथ उपलब्ध हैं। इस प्रकार उपलब्ध सूत्र तथा उनके भाष्य पर्याप्त रूप से प्रमाणित करते हैं कि भारतीय साहित्य में इनका स्थान कितना प्रमुख रहा है। पाश्चात्य मनीषियों को भी श्रौत साहित्य की महत्ता ने अध्ययन की ओर आवर्जित किया जिसके फलस्वरूप पाश्चात्य विद्वानों ने भी अनेक अनर्घ संस्करण संपादित किए।


title: श्रौतसूत्र

text: श्रुतिविहित कर्म को 'श्रौत' एवं स्मृतिविहित कर्म को 'स्मार्त' कहते हैं। श्रौत एवं स्मार्त कर्मों के अनुष्ठान की विधि वेदांग कल्प के द्वारा नियंत्रित है। वेदांग छह हैं और उनमें कल्प प्रमुख है। पाणिनीय शिक्षा उसे 'वेद का हाथ' कहती है। कल्प के अंतर्गत श्रौतसूत्र, गृह्यसूत्र, धर्मसूत्र और शुल्बसूत्र समाविष्ट हैं। इनमें श्रौतसूत्र श्रौतकर्म के विधान, गृह्यसूत्र स्मार्तकर्म के विधान, धर्मसूत्र सामयिक आचार के विधान तथा शुल्बसूत्र कर्मानुष्ठान के निमित्त कर्म में अपेक्षित यज्ञशाला, वेदि, मंडप और कुंड के निर्माण की प्रक्रिया को कहते हैं।


title: श्रौतसूत्र

text: श्रौतसूत्र के अनुसार अनुष्ठानों की दो प्रमुख संस्थाएँ हैं जिन्हें हवि:संस्था तथा सोमसंस्था कहते हैं। स्मार्त अग्नि पर क्रियमाण पाकसंस्था है। इन तीनों संस्थाओं में सात सात प्रभेद हैं जिनके योग से २१ संस्थाएँ प्रचलित हैं। हवि:संस्था में देवताविशेष के उद्देश्य से समर्पित हविर्द्रव्य के द्वारा याग किया जाता है। सोमसंस्था में श्रौताग्नि पर सोमरस की आहुति की जाती है तथा पश्वालंभन भी विहित है। इसलिए ये पशुययाग हैं। इन संस्थाओं के अतिरिक्त अग्निचयन, राजसूय और अश्वमेध प्रभृति याग तथा सारस्वतसत्र प्रभृति सत्र एवं काम्येष्टियाँ हैं।


title: श्रौतसूत्र

text: श्रौतकर्म के दो प्रमुख भेद हैं। नित्यकर्म जैसे अग्निहोत्रहवन तथा नैमितिकर्म जो किसी प्रसंगवश अथवा कामनाविशेष से प्रेरित होकर यजमान करता है। स्वयं यजमान अपनी पत्नी के साथ ऋत्विजों की सहायता से याग कर सता है। यजमान द्वारा किए जानेवाले क्रियाकलाप, ऋत्विजों के कर्तव्य, प्रत्येक कर्म के आराध्य देवता, याग के उपयुक्त द्रव्य, कर्म के अंग एवं उपांगों का सांगोपांग वर्णन तथा उनका पौर्वापर्य क्रम, विधि के विपर्यय का प्रायश्चित्त और विधान के प्रकार का विधिवत् विवरण श्रौतसूत्र का एकमात्र लक्ष्य है।


title: श्रौतसूत्र

text: श्रौतकर्मों में कुछ कर्म प्रकृतिकर्म होते हैं। इनके सांगोपाग अनुष्ठान की प्रक्रिया का विवरण श्रौतसूत्रों ने प्रतिपादित किया है। जिन कर्मों की मुख्य प्रक्रिया प्रकृतिकर्म की रूपरेखा में आबद्ध होकर केवल फलविशेष के अनुसंधान के अनुरूप विशिष्ट देवता या द्रव्य और काल आदि का ही केवल विवेचन है वे विकृतिकर्म हैं, कारण श्रौतसूत्र के अनुसार 'प्रकृति भाँति विकृतिकर्म करो' यह आदेश दिया गया है। इस प्रकार श्रौतसूत्रों के प्रतिपाद्य विषय का आयाम गंभीर एवं जटिल हो गया है, कारण कर्मानुष्ठान में प्रत्येक विहित अंग एवं उपांग के संबंध में दिए हुए नियमों का प्रतिपालन अत्यंत कठोरता के साथ किया जाना अदृष्ट फल की प्राप्ति के लिए अनिवार्य है।


title: श्रौतसूत्र

text: श्रौतकर्म के अनुष्ठान में चारों वेदों का सहयोग प्रकल्पित है। ऋग्वेद के द्वारा होतृत्व, यजुर्वेद के द्वारा अध्वर्युकर्म, सामवेद के द्वारा उद्गातृत्व तथा अथर्ववेद के द्वारा ब्रह्मा के कार्य का निर्वाह किया जाता है। अतएव श्रौतसूत्र वेदचतुष्टयी से संबंध रखते हैं। यजमान जिस वेद का अनुयायी होता है उस वेद अथवा उस वेद की शाखा की प्रमुखता है। इसी कारण यज्ञीय कल्प में प्रत्येक वेदशाखानुसार प्रभेद हो गए हैं जिनपर देशाचार, कुलाचार आदि स्वीय विशेषताओं का प्रभाव पड़ा है। इस कारण कर्मानुष्ठान की प्रक्रिया में कुछ अवांतर भेद शाखाभेद के कारण चला आ रहा है और हर शाखा का यजमान अपने अपने वेद से संबद्ध कल्प के अनुशासन से नियंत्रित रहता है। इस परंपरा के कारण श्रौतसूत्र भी वेदचतुष्टयी की प्रभिन्न शाखा के अनुसार पृथक् पृथक् रचित हैं।


title: लिखित इतिहास

text: रिकॉर्ड किया गया इतिहास या लिखित इतिहास एक लिखित रिकॉर्ड या अन्य प्रलेखित संचार पर आधारित एक ऐतिहासिक कथा है। यह अतीत के अन्य आख्यानों के साथ विपरीत है, जैसे पौराणिक, मौखिक या पुरातत्व परंपराएं। व्यापक विश्व इतिहास के लिए, दर्ज इतिहास 4 वीं सहस्राब्दी ईसा पूर्व के आसपास की प्राचीन दुनिया के खातों से शुरू होता है, और लेखन के आविष्कार के साथ मेल खाता है। कुछ भौगोलिक क्षेत्रों या संस्कृतियों के लिए, लिखित रिकॉर्ड के सीमित उपयोग के कारण लिखित इतिहास मानव इतिहास में अपेक्षाकृत हाल की अवधि तक सीमित है। इसके अलावा, मानव संस्कृतियाँ हमेशा बाद के इतिहासकारों के लिए प्रासंगिक सभी सूचनाओं को रिकॉर्ड नहीं करती हैं, जैसे कि प्राकृतिक आपदाओं का पूर्ण प्रभाव या व्यक्तियों का नाम। इसलिए विशेष प्रकार की जानकारी के लिए रिकॉर्ड किया गया इतिहास सीमित रिकॉर्ड के प्रकारों के आधार पर सीमित है। इस वजह से, विभिन्न संदर्भों में दर्ज इतिहास विषय के आधार पर विभिन्न अवधियों को संदर्भित कर सकता है।


title: लिखित इतिहास

text: प्रागितिहास पारंपरिक रूप से रिकॉर्ड किए गए इतिहास से पहले समय की अवधि को संदर्भित करता है, लेखन प्रणालियों के आविष्कार के साथ समाप्त होता है। प्रागितिहास से तात्पर्य ऐसे क्षेत्र में अतीत से है जहां कोई लिखित रिकॉर्ड मौजूद नहीं है, या जहां संस्कृति का लेखन समझ में नहीं आता है।


title: लिखित इतिहास

text: एक समाज में साक्षरता के आगमन के बाद, लेकिन पहले इतिहासकारों के लेखन से पहले, प्रोटोहोस्टेरॉन (आद्यइतिहास) प्रागितिहास और इतिहास के बीच संक्रमण काल को संदर्भित करता है। प्रोटोहोस्टेरोन (आद्यइतिहास) उस अवधि का भी उल्लेख कर सकता है जिसके दौरान एक संस्कृति या सभ्यता ने अभी तक लेखन का विकास नहीं किया है, लेकिन अन्य संस्कृतियों ने अपने स्वयं के लेखन में इसके अस्तित्व को नोट किया है।


title: लिखित इतिहास

text: अधिक संपूर्ण लेखन प्रणाली, प्रोटो-राइटिंग से पहले थी। प्रारंभिक उदाहरण जियाहू प्रतीक (सी। 6600 बीसीई), विनिका संकेत (सी। 5300 बीसीई), प्रारंभिक सिंधु लिपि (सी। 3500 बीसीई) और एनएसबीडि लिपि (500 ईसा पूर्व से पहले) हैं। जब प्रागितिहास इतिहास बन जाता है, और जब प्रोटो-राइटिंग "सच्चा लेखन" बन जाता है, तो इससे संबंधित असहमति होती है। [२] हालांकि, पहले लेखन प्रणालियों का आविष्कार मोटे तौर पर 4 वीं सहस्राब्दी ईसा पूर्व के अंत के नवपाषाण काल में कांस्य युग की शुरुआत के साथ समकालीन है। सुमेरियन पुरातन क्यूनीफॉर्म लिपि और मिस्र की चित्रलिपि को आमतौर पर सबसे प्रारंभिक लेखन प्रणाली माना जाता है, दोनों अपने पैतृक प्रोटो-लिटरेट प्रतीक प्रणालियों से बाहर निकलते हैं, जो 3400–3200 ईसा पूर्व से लगभग 2600 ईसा पूर्व से सबसे पुराने सुसंगत ग्रंथ थे।


title: सचेतक

text: किसी राजनैतिक दल में सचेतक (ह्विप) वह व्यक्ति होता है जो उस दल में अनुशासन बनाये रखने के लिये उत्तरदायी होता है।


title: सचेतक

text: संविधान में विधायक दल के नेता को परिभाषित नहीं किया गया है। आमतौर पर राजनीतिक दल के संचालन दस्तावेज में ही विधायक दल के नेता का प्रावधान है। यह नेता आमतौर पर पार्टी के विधायको में से ही चुना जाता है। कोई राजनीतिक पार्टी विधायक दल के नेता को व्हिप जारी करने के लिए अधिकृत कर सकती हैं। ऐसी स्थिति में जो विधायक, इस व्हिप का उल्लंघन करते हैं, उन्हें सदन की सदस्यता से अयोग्य ठहराया जा सकता है। यहाँ यह ध्यान देने योग्य हैं कि विधायक दल के नेता व्हिप जारी करने की शक्ति राजनीतिक दल देता है इसलिए यह व्हिप राजनीतिक दल की ओर से जारी की गई मानी जाती हैं।


title: दुष्यंत चौटाला

text: दुष्यंत चौटाला एक भारतीय राजनीतिज्ञ तथा वर्तमान हरियाणा के उपमुख्यमंत्री हैं। वे जननायक जनता पार्टी के राजनेता हैं। वे 2014 के आम चुनावों में हरियाणा के हिसार से लोकसभा के लिए निर्वाचित हुए हैं। 26 वर्ष की आयु में दुष्यंत सबसे युवा सांसद हैं। वह अजय सिंह चौटाला के बेटे हैं।


title: फ्रेडरिक नीत्शे

text: फ्रेडरिक नीत्शे (Friedrich Nietzsche) (15 अक्टूबर 1844 से 25 अगस्त 1900) जर्मनी का दार्शनिक था। मनोविश्लेषणवाद, अस्तित्ववाद एवं परिघटनामूलक चिंतन (Phenomenalism) के विकास में नीत्शे की महत्वपूर्ण भूमिका रही है। व्यक्तिवादी तथा राज्यवादी दोनों प्रकार के विचारकों ने उससे प्रेरणा ली है। हालाँकि नाज़ी तथा फासिस्ट राजनीतिज्ञों ने उसकी रचनाओं का दुरुपयोग भी किया। जर्मन कला तथा साहित्य पर नीत्शे का गहरा प्रभाव है। भारत में भी इक़बाल आदि कवियों की रचनाएँ नीत्शेवाद से प्रभावित हैं।


title: फ्रेडरिक नीत्शे

text: नीत्शे का जन्म लाइपज़िग के निकट रोएकन नामक ग्राम में एक प्रोटेस्टेट पादरी के परिवार में हुआ था। उसके माता-पिता परंपरा से धर्मोपदेश के कार्य में संलग्न परिवारों के वंशज थे। अपने पिता की मृत्यु के समय नीत्शे पाँच वर्ष का था, परंतु उसकी शिक्षा की व्यवस्था उसकी माता ने समुचित ढंग से की। स्कूली शिक्षा में ही वह ग्रीक साहित्य से प्रभावित हो चुका था। धर्मशास्त्र तथा भाषाविज्ञान के अध्ययन के लिए उसने बॉन विश्वविद्यालय में प्रवेश लिया, जहाँ अपने प्राध्यापक रित्शल से घनिष्टता उसके जीवन का महत्वपूर्ण मोड़ सिद्ध हुई। रित्शल के लाइपज़िग विश्वविद्यालय जाने पर नीत्शे ने भी उसका साथ दिया। 24 वर्ष की ही अवस्था में नीत्शे बेस्ल विश्वविद्यालय में भाषा-विज्ञान के प्राध्यापक पद पर नियुक्त हुआ। नीत्शे को सैनिक जीवन के प्रति भी आकर्षण था। दो बार वह सैनिक बना परंतु दोनों बार उसे अपने पद से हटना पड़ा। पहली बार एक दुर्घटना में घायल होकर और दूसरी बार अस्वस्थ होकर। लाइपज़िग के विद्यार्थी जीवन में ही वह प्रसिद्ध संगीतज्ञ वेगेनर के घनिष्ठ संपर्क में आ चुका था और, साथ ही शोपेनहावर की पुस्तक "संकल्प एवं विचार के रूप में विश्व" से अपनी दर्शन संबंधी धारणाओं के लिए बल प्राप्त कर चुका था। नीत्शे और वेगेनर का संबंध, नीत्शे के व्यक्तित्व को समझने के लिए एक महत्वपूर्ण सूत्र की भाँति माना जाता है। 1879 ई. में अस्वस्थता के कारण नीत्शे ने प्राध्यापक पद से त्यागपत्र दे दिया। तत्पश्चात लगभग दस वर्षों तक वह स्वास्थ्य की खोज में स्थान स्थान भटकता फिरा; परंतु इसी बीच में उसने उन महान पुस्तकों की रचना की जिनके लिए वह प्रसिद्ध है। 1889 में उसे पक्षाघात का दौरा हुआ और मानसिक रूप से वह सदा के लिए विक्षिप्त हो गया। नीत्शे की मृत्यु के समय तक उसकी रचनाएँ प्रसिद्धि पा चुकी थीं।


title: फ्रेडरिक नीत्शे

text: अतिमानव की अवधारणा नीत्शे के दर्शन का केन्द्रीय चिंतन है। नीत्शे का चिंतन उसके अपने समय की वैचारिक एवं सांस्कृतिक यथार्थता के प्रति एक बड़ी व्यापक एवं समृद्ध परंतु कुछ उलझी हुई प्रतिक्रिया है। वह ऐसे दर्शन की सृष्टि करना चाहता है जो सभी मूल्यों का पुनर्मूल्यीकरण कर सके। यूरोपीय संस्कृति के विभिन्न पक्षों की वह आलोचना करता है। अलोचना सूक्ष्म तथा मनावैज्ञानिक है और उसमें मौलिक एकता है। परंतु जिन प्रश्नों को उठाया गया है उनके विश्लेषण में क्रांतिकारी की सी बेसब्री और समाधान में एक पैगंबर का सा आत्मविश्वास है। मूल विचारों की विभिन्न पुस्तकों में पुनरावृत्ति हुई है, हालांकि यह पुनरावृत्ति थकावट नहीं उत्पन्न करती। उसकी अधिकतर पुस्तकें सूक्तियों में लिखी गई हैं, इससे यदि व्यंजना की प्रभावोत्पादकता बढ़ी है तो विचारों की अस्पष्टता भी बढ़ी है और नीत्शे यत्र तत्र अपना ही खंडन करता प्रतीत होता है।


title: फ्रेडरिक नीत्शे

text: ईसाई मत के परमार्थवाद, समाजवाद, सामाजिक प्रगति की नियतिवादी व्याख्या पर (चाहे वह हीगेल प्रदत्त इतिहासवादी हो या डार्विन द्वारा प्रतिपादित विकासवादी) तथा बेंथम और जे. एस. मिल के उपयोगितावाद पर नीत्शे कड़ा प्रहार करता है। प्रोटेस्टेंट पृष्ठभूमि तथा प्राचीन ग्रीक साहित्य के आरंभिक परिचय ने उसे इन विचार परंपराओं के विरोधी संस्कार दे दिए थे, परंतु कांट की ज्ञानमीमांसा, शोपेनहॉवर के चिंतन, जर्मन साहित्य तथा कला में व्याप्त स्वच्छंदतावाद (रोमांटिसिज़्म), तुलनात्मक नीतिशास्त्र तथा स्वयं विकासवाद ने उसके लिए दार्शनिक आधारभूमि का कार्य किया। कांट के अनुसार हम निज-रूप पदार्थों को नहीं जान सकते क्योंकि अनुभव के प्रदत्त ज्ञान बनने में ज्ञानेंद्रियों के तथा बुद्धि के नियमों से वे प्रतिबंधित हो जाते हैं तथा समस्त ज्ञान में अनुस्यूत होने के कारण ये नियम ही सर्वाभौम होते हैं। नीत्शे की व्याख्यानुसार ये नियम भी सर्वाभौम नहीं होते, वे स्वयं हमारी रुचियों से, मूल्यों एवं संकल्पों से, प्रतिबंधित होते हैं। 'हम सत्य को ही क्यों जानना चाहते हैं', ""क्यों नहीं असत्य, अनिश्चिता या अज्ञान को जानना चाहते?"" नीत्शे का उत्तर है- अनिश्चितता में हमें जीने की संभावना नहीं प्रतीत हाती। ज्ञान इस विश्व को व्यवस्थित, सुनियोजित एवं पूर्वानुमेय बनाता है। अत: हमारा ज्ञान और इसलिए यह विश्व हमारे "जीने के संकल्प" का परिणाम है। परंतु जीवन का अर्थ है आत्मसातीकरण, विस्तार तथा शक्ति का संकल्प"। अत: "शक्ति का संकल्प" ही सार्वभौम सत्य है, यही हमारे ज्ञान के रूप को निर्मित करता है। शक्ति के संकल्प की धारणा ही अतिमानव की सृष्टि को प्रेरित करती है जो कि नीत्शे के चिंतन का आधार है।


title: फ्रेडरिक नीत्शे

text: नैतिक या अनैतिक क्या है, इसका कोई वस्तुनिष्ठ मानदंड नहीं हो सकता। नैतिक वही है जो शक्ति के संकल्प की प्रबलता का परिणाम हो, अनैतिकता का निर्बलता का ही प्रकट रूप है। व्यक्तियों में "शक्ति के संकल्प" की "मात्रा में भिन्नता के कारण समाज की रूपरेखा पिरामिड की भाँति होती है। नीत्शे ऊपर के व्यक्तियों को शासक तथा नीचे के व्यक्तियों को दास वर्ग को मानता है। दोनों वर्गों की स्वीकृत मूल्य-संरणी भिन्न भिन्न प्रकार की होती है। उच्च वर्ग के व्यक्तियों के जीवन-मूल्य उनके व्यक्तित्व की क्षमता तथा उसके उत्पन्न सहज जीवन के परिणाम होते हैं, पर निम्नवर्ग के मूल्य उच्च वर्ग के प्रति प्रतिक्रिया के परिणाम हैं। ईसाई मत तथा जनवाद से संबंधित मूल्यों को नीत्शे निम्न वर्ग के मूल्य मानता है। ये मूल्य निर्बल व्यक्तित्व की मानसिक ग्रंथियों के परिणाम हैं। इनमें श्रेष्ठ व्यक्तियों को भी नीचे घसीटने की कुचेष्टा है। प्रगाति के लिए नीत्शे उच्च वर्ग की मूल्यपरम्परा का स्थापित होना आवश्यक समझता है। हिंदू वर्ण-व्यवस्था भी कभी-कभी उसे अपने आदर्श के अनुकूल प्रतीत होती है, एवं इसी आधार पर वह मनुस्मृति को बाइबिल से श्रेष्ठ ग्रन्थ मानता है।


title: फ्रेडरिक नीत्शे

text: मानव-व्यक्तित्व का विकास ही मानव की क्षमताओं को प्रकट करेगा, यह सिद्धान्त नीत्शे के दर्शन की आत्मा है। मानव साधन है पृथ्वी पर अतिमानव के अवतरण का, परन्तु यह अवतरण विकासवाद के अनुसार न होकर मानव के सक्रिय एवं सावधान प्रयत्नों का परिणाम होगा। सहज जीवन और उसके लिए स्वेच्छा से अपनाया हुआ अनुशासन नीत्शे के आदर्श व्यक्ति की कसौटी है। व्यक्ति को रूढ़ियों का नहीं, श्रेष्ठ पुरुषों का अनुकरण करना चाहिए। ""ईश्वर की मृत्यु हो गई है"" नीत्शे की प्रसिद्ध उक्ति है, परन्तु इस उक्ति के द्वारा वह मूल्यों में शाश्वतवाद के अन्त का तथा मानव-मन में व्याप्त अनास्था का निर्देश तो करना ही चाहता है, साथ ही वह यह भी स्पष्ट करना चाहता है कि श्रेष्ठ पुरुष ही अब मानव की सबसे बड़ी आशा है।


title: फ्रेडरिक नीत्शे

text: नीत्शे की रचनाओं का दार्शनिक जगत पर व्यापक प्रभाव पड़ा। उसकी पुस्तक "ज़रथुस्त्र की वाणी" (Also sprach Zarathustra) विश्व की श्रेष्ठतम साहित्यिक कृतियों में गिनी जाती है। इसी प्रकार "पुण्य और पाप के आगे" (Jenseits von Gut und Böse) तथा "मूल्यों की परंपरा" (Zur Genealogie der Moral) दर्शन में नये मोड़ प्रस्तुत करती है।


title: काइटिन

text: काइटिन (CHON) () ग्लूकोज से व्युत्पन्न "एन" -एसिटाइलग्लूकोसेमाइन का वृहत-श्रृंखला बहुलक है, जो समस्त प्रकृति जगत में अनेक स्थानों पर पाया जाता है। यह कवक की कोशिका भित्ति, जलीय संधिपादों (उदाहरण के लिए, केकड़ा, झींगा और चिराट) और कीटों के बाह्यकंकालों, घोंघे के घर्षित्रों तथा समुद्रफेनी व ऑक्टोपस सहित शीर्षपादों की चोंचों का मुख्य घटक है। काइटिन की बहुशर्कराइड सेलुलोस और प्रोटीन किरेटिन से तुलना की जा सकती है। हालांकि किरेटिन एक प्रोटीन है, काइटिन की भांति कार्बोहाइड्रेट नहीं है, किरेटिन और काइटिन के संरचनात्मक प्रकार्य समान होते हैं। काइटिन अनेक चिकित्सा और औद्योगिक प्रयोजनों के लिए उपयोगी सिद्ध हुआ है।


title: काइटिन

text: अंग्रेजी शब्द "काइटिन" फ्रेंच शब्द "काइटिन" ("chitine") से आया है, जो सबसे पहले 1836 में सामने आया था। इन शब्दों की व्युत्पत्ति यूनानी शब्द "काइटोन" ("chitōn") से हुई है, जिसका अर्थ है, घोंघा. यूनानी शब्द ""खाइटोन" ("khitōn")", जिसका अर्थ है कुर्ता या फ्रॉक, मध्य सामी शब्द "किटन" ("kittan"), या अकैडियन शब्द "किटू" ("kitû") या "किटाउम" ("kita’um") जिसका अर्थ है पटसन या सन और सुमेरियन शब्द "गादा" ("gada") या "गिदा" ("gida") से यह या तो प्रभावित है या संबंधित है।


title: काइटिन

text: ऐसा ही एक शब्द है, "काइटोन" जिसका अर्थ होता है सुरक्षा कवच वाला एक समुद्री जीव (जो "समुद्री हिंडोला" के नाम से भी जाना जाता है).


title: काइटिन

text: काइटिन नाइट्रोजन युक्त संशोधित बहुशर्कराइड है, यह "नाइट्रोजन" -एसिटाइलग्लूकोसेमाइन (अधिक स्पष्टतः 2-(एसिटाइलएमीनो)-2-डिऑक्सी--ग्लूकोज) का संश्लेषित रूप है। ये इकाइयां सहसंयोजक β-1,4 बंध बनाती हैं (सेलुलोज बनाने वाली ग्लूकोज इकाइयों के मध्य बंध के समान). इसलिए, काइटिन का ऐसे सेलूलोज के रूप में वर्णन किया जा सकता है जिसके प्रत्येक एकलक पर एक हाइड्रोक्साइल समूह एक एसिटाइल एमाइन समूह दवारा प्रतिस्थिापित होता है। इसके कारण आसन्न बहुलकों में हाइड्रोजन बंधों की वृद्धि होती है, जिससे काइटिन-बहुलक मैट्रिक्स की शक्ति में वृद्धि होती है।


title: काइटिन

text: अपने असंशोधित रूप में, काइटिन पारदर्शी, लचीला, लोचदार और काफी कठोर होता है। तथापि, सन्धिपादों में यह प्रायः संशोधित होता है, एक कठोर प्रोटीन सदृश मैट्रिक्स में सन्निहित हो जाता है, जो अधिकांश बाह्यकंकाल को बनाता है। अपने शुद्ध रूप में यह चमड़े के समान होता है, लोकिन जब इस पर कैल्शियम कार्बोनेट की पपड़ी जमा होती है तो यह अधिक कठोर हो जाता है। असंशोधित और संशोधित रूपों के मध्य अंतर को एक इल्ली (असंशोधित) एवं एक भृंग (संशोधित) के शरीरों की दीवारों की तुलना करके देखा जा सकता है।


title: काइटिन

text: काइटिन सबसे पहले कैम्ब्रियन संधिपादों, जैसे ट्रिलोबाइट्स के बाह्यकंकालों में पाया गया था। सबसे पुराना संरक्षित काइटिन आदिनूतन युग का है, लगभग


title: काइटिन

text: सबसे हाल के अध्ययन बताते हैं कि काइटिन पौधों में रक्षा तंत्र का अचछा प्रेरक है। हाल ही में इसका एक उर्वरक के रूप में परीक्षण किया गया जो पौधों में स्वस्थ प्रतिरक्षा अनुक्रियाएं विकसित कर सकता है और अधिक बेहतर उपज तथा प्रत्याशा हो सकती है।


title: काइटिन

text: ईपीए (EPA) अमेरिका के अंदर कृषि उपयोग के लिए काइटिन को नियंत्रित करता है। काइटिन से व्युत्पन्न काइटोसन का उपयोग कृषि एवं बागवानी में जैव नियंत्रण प्रेरक के रूप में किया जाता है।


title: काइटिन

text: काइटिन का औद्योगिक रूप से अनेक प्रक्रियाओं में उपयोग किया जाता है। खाद्य पदर्थों एवं औषधियों को गाढ़ा और स्थिर करने के लिए इसका योज्य के रूप में उपयोग किया जाता है। यह रंगों, वस्त्रों तथा आसंजकों में बंधक का कार्य करता है। काइटिन से औद्योगिक पृथक्करण झिल्ली तथा आयन-विनिमय राल बनाए जा सकते हैं। कागज को आकार और मजबूती देने वाली प्रक्रियाओं में काइटिन का उपयोग किया जाता है।


title: काइटिन

text: काइटिन के मजबूती और लचीलेपन के गुण इसे शल्य-धागों के लिए अनुकूल बनाते हैं। इसकी जैव निम्नीयता का मतलब यह है कि जैसे-जैसे घाव भरता है, समय के साथ यह नष्ट हो जाता है। इसके अलावा, काइटिन में कुछ असामान्य गुण हैं जो मनुष्य के घाव भरने की प्रक्रिया को तेज कर देते हैं।


title: काइटिन

text: सीपदार मछली प्रसंस्करण जैसे उच्च पर्यावरणीय काइटिन स्तर से जुड़े व्यवसायों में दमा की संभावना अधिक रहती है। हाल ही के अध्ययनों ने सुझाव दिया है कि मानव एलर्जी रोग में काइटिन एक संभावित तरीके से भूमिका निभा सकता है। विशेष रूप से, काइटिन उपचारित चूहों में सहज प्रतिरक्षक कोशिकाओं को व्यक्त करने वाले इंटरल्यूकिन-4 के निर्माण के रूप में एलर्जी की प्रतिक्रिया विकसित होती है। इन उपचारित चूहों में काइटिनेस एंजाइम के अतिरिक्त उपचार से यह प्रतिक्रिया समाप्त हो जाती है।


title: पिनाक

text: पिनाक शंकर के धनुष का नाम है, जिसका निर्माण देवशिल्पी विश्वकर्मा ने किया था । यह धनुष राजा जनक के पास धरोहर के रूप में रखा हुआ था । इसी धनुष को श्रीराम ने इसे तोड़ कर सीता जी से विवाह किया था।


title: पिनाक

text: एक बार विश्वकर्मा ने दो धनुषों का निर्माण किया इनके नाम रखे सारंग और पिनाक। पिनाक धनुष को भगवान शिव और सारंग धनुष को भगवान विष्णु को सौंपा गया | तब ब्रह्मदेव ये बात जानना चाहते थे कि विष्णु और शिव में सर्वश्रेष्ठ धनुर्धर कौन हैं ? इस बात का पता लगाने के लिए उन्होंने दोनों में धनुष प्रतियोगिता करवा दी। भगवान शिव और भगवान विष्णु में बहुत टक्कर का मुकाबला हुआ। अन्त में ब्रह्मा जी ने इस युद्ध को रुकवा दिया | उस युद्ध के पश्चात् भगवान शिव ने अपना धनुष राजा देवरथ को दे दिया जो जनक के पूर्वज थे | ये देखते ही भगवान विष्णु ने अपना धनुष महर्षि ऋचिक को दे दिया और उनके पौत्र परशुराम के रूप में उन्हें ये पुनः प्राप्त हुआ।


title: वॉयेजर प्रथम

text: वोयेजर प्रथम अंतरिक्ष यान एक ७२२ कि.ग्रा का रोबोटिक अंतरिक्ष प्रोब था। इसे ५ सितंबर, १९७७ को लॉन्च किया गया था। वायेजर १ अंतरिक्ष शोध यान एक ८१५ कि.ग्रा वजन का मानव रहित यान है जिसे हमारे सौर मंडल और उसके बाहर की खोज के लिये प्रक्षेपित किया गया था। यह अब भी (मार्च २००७) कार्य कर रहा है। यह नासा का सबसे लम्बा अभियान है। इस यान ने गुरू और शनि ग्रहों की यात्रा की है और यह यान इन महाकाय ग्रहों के चन्द्रमाओं की तस्वीरें भेजने वाला पहला शोध यान है।


title: वॉयेजर प्रथम

text: वायेजर १ मानव निर्मित सबसे दूरी पर स्थित एक गतिशील वस्तु है और यह पृथ्वी और सूर्य दोनों से दूर अनंत अंतरिक्ष में अब भी गतिशील है। न्यू हॉराइज़ंस शोध यान जो इसके बाद छोड़ा गया था, वायेजर १ की तुलना में कम गति से चल रहा है इसलिये वह कभी भी वायेजर १ को पीछे नहीं छोड़ पायेगा।


title: वॉयेजर प्रथम

text: यह यान १२ अगस्त २००६ के दिन वायेजर सूर्य से लगभग १४.९६ x १० ९ किमी दूरी पर स्थित था और इस तरह वह हीलियोशेथ भाग में पहुंच चुका है। यह टर्मिनेशन शॉक सीमा को पार कर चुका है। यह वह सीमा है जहां सूर्य का गुरुत्व प्रभाव खत्म होना शूरू होता है और अंतरखगोलीय अंतरिक्ष प्रभाव प्रारंभ हो जाता है। यदि वायेजर १ हिलीयोपाज को पार करने के बाद भी कार्यशील रहता है तब वैज्ञानिकों को पहली बार अंतरखगोलीय माध्यम के सीधे मापे गये आंकड़े और दशा का पता चलेगा। इस दूरी से वायेजर १ से भेजे गये संकेत पृथ्वी तक पहुंचने में १३ घंटे का समय लेते हैं। वायेजर १ एक हायपरबोलिक पथ पर जा रहा है; इसने सौर मंडल के गुरुत्व से बाहर जाने योग्य गति प्राप्त कर ली है। वायेजर १ अब सौर मंडल में कभी वापिस नहीं आयेगा। इसी स्थिति में पायोनियर १०, पायोनियर ११, वायेजर २ भी हैं।


title: वॉयेजर प्रथम

text: वायेजर १ का मूल और प्राथमिक अभियान लक्ष्य बृहस्पति और शनि ग्रह, उनके चन्द्रमा और वलयों का निरिक्षण करना था। इसके बाद का उद्देश्य हीलीयोपाज की खोज, सौर वायु तथा अंतरखगोलीय माध्यम के कणों का मापन है। अंतरखगोलीय माध्यम यह हाइड्रोजन और हीलियम के कणों का मिश्रण है जो अत्यंत कम घनत्व की स्थिती में सारे ब्रह्मांड में फैला हुआ है। वायजर यान दोनों रेडीयोधर्मी विद्युत निर्माण यंत्र से चल रहे हैं और अपने निर्धारित जीवन काल से अधिक कार्य कर चुके हैं। इन यानों की ऊर्जा निर्माण क्षमता इन्हें २०२० तक पृथ्वी तक संकेत भेजने में सक्षम रखने के लिये पर्याप्त है। वायेजर १ को मैरीनर अभियान के मैरीनर ११ यान की तरह बनाया गया था। इसका निर्माण इस प्रकार से किया गया था, कि यह ग्रहों के गुरुत्वाकर्षण की सहायता से कम ईंधन का प्रयोग कर यात्रा कर सके। इस तकनीक के तहत ग्रहों के गुरुत्वाकर्षण के प्रयोग से यान की गति बढ़ायी जाती है। एक संयोग से इस यान के प्रक्षेपण का समय महा सैर के समय से मेल खा रहा था, सौर मंडल के ग्रह एक विशेष स्थिति में एक सरल रेखा में आ रहे थे। इस विशेष स्थिति के कारण न्यूनतम ईंधन का उपयोग कर ग्रहों के गुरुत्वाकर्षण के प्रयोग से चारों महाकाय गैस पिंड गुरू, शनि, नेप्च्यून और युरेनस की यात्रा की जा सकती थी। बाद में इस यान को महा सैर पर भेजा जा सकता था। इस विशेष स्थिति के कारण यात्रा का समय भी ३० वर्षों से घटकर सिर्फ १२ वर्ष रह गया था। ५ सितंबर १९७७ को नासा के केप कार्नीवल अंतरिक्ष केन्द्र से टाइटन ३ सेन्टार राकेट द्वारा वायेजर १ को वायेजर २ से कुछ देर बाद छोड़ा गया। वायेजर १ को वायेजर २ के बाद छोड़ा गया था लेकिन इसका पथ वायेजर २ की तुलना में तेज रखा गया था जिससे वह गुरू और शनि पर पहले पहुंच सके।


title: वॉयेजर प्रथम

text: वायेजर १ ने बृहस्पति के चित्र जनवरी १९७९ में भेजना आरंभ किया था। यह ५ मार्च १९७० को बृहस्पति से सबसे न्यूनतम दूरी (३४९,००० किमी) पर था। इस यान ने बृहस्पति, उसके चन्द्रमा और वलयों की श्रेष्ठ रिज़ॉल्यूशन चित्र खींच कर पृथ्वी पर भेजे थे। इस यान द्वारा बृहस्पति के चुंबकीय क्षेत्र, विकिरण की भी जानकारी मिली। अप्रैल १९७९ में इसका बृहस्पति अभियान पूर्ण हुआ और इसने बृहस्पति और उसके चन्द्रमाओं की अत्यंत महत्वपूर्ण सूचनाएं भेजीं जिनमें से सबसे आश्च्यर्यजनक खोजों में से एक आयो पार चन्द्रमा पर ज्वालामुखी की खोज थी। इस ज्वालामुखी की खोज पायोनियर १० और ११ द्वारा भी नहीं की जा सकी थी।


title: वॉयेजर प्रथम

text: बृहस्पति के गुरुत्वाकर्षण ने वायेजर को शनि की ओर धकेल दिया था। शनि के पास वायेजर नवंबर १९८० में पहुंचा और १२ नवम्बर को वायजर १ शनि से सबसे न्यूनतम दूरी (१२४,००० किमी) पर था। इस यान द्वारा शनि की जटिल वलय संरचना का अध्ययन किया गया। शनि के चन्द्रमा टाईटन और उसके घने वातावरण के भी चित्र भेजे। टाईटन के गुरुत्व का प्रयोग कर यह यान शनि से दूर अपने पथ पर आगे बढ़ गया।


title: वॉयेजर प्रथम

text: वैज्ञानिकों ने उर्जा की बचत और इस यान का जीवन काल बढ़ाने के लिये इसके उपकरण क्रमशः बंद करने का निर्णय लिया है।


title: वॉयेजर प्रथम

text: वायेजर १ अभी अंतरखगोलीय अंतरिक्ष की ओर गतिशील है और उसके उपकरण सौर मंडल के अध्ययन में लगे हुये हैं। जेट प्रोपल्शन प्रयोगशाला में विज्ञानी वायेजर १ और २ पर प्लाज़्मा तरंग प्रयोगों से हीलीयोपाज की खोज कर रहे हैं। जॉन हॉपकिंस विश्वविद्यालय की भौतिकी प्रयोगशाला के वैज्ञानिकों के अनुसार वायेजर १ फ़रवरी २००३ में टर्मीनेशन शाक सीमा पार कर गया। वायेजर १ ने टर्मीनेशन शाक सीमा दिसंबर २००४ में पार की है। वायेजर अब हीलीयोसेथ क्षेत्र में है और २०१५ में हीलीयोपाज तक पहुंच जायेगा।


title: वॉयेजर प्रथम

text: १२ अगस्त २००६ की स्थिति के अनुसार वायेजर सूर्य से १०० खगोलीय इकाई की दूरी पर था। यह किसी भी ज्ञात प्राकृतिक सौर पिंड से भी दूर है, सेडना ९०३७७ भी सूर्य से ९० खगोलीय इकाई की दूरी पर था। वायेजर १ से आने वाले संकेत जो प्रकाश गति से यात्रा करते हैं पृथ्वी तक पहुंचने में १३.८ घंटे ले रहे हैं। तुलना के लिये चन्द्रमा पृथ्वी से १.४ प्रकाश सेकंड दूरी पर, सूर्य ८.५ प्रकाश मिनिट दूरी पर और प्लूटो ५.५ प्रकाश घंटे की दूरी पर है। नवंबर २००५ में यह यान १७.२ किमी प्रति सेकंड की गति से यात्रा कर रहा था जो कि वायेजर २ से १०% ज्यादा है। यह किसी विशेष तारे की ओर नहीं जा रहा है लेकिन आज से ४०००० वर्ष बाद यह जिराफ़ तारामंडल (उर्फ़ केमीलोपार्डीस/Camelopardis तारामंडल) के ग्लीज़ ४४५ तारे से लगभग १.६ प्रकाश वर्ष की दूरी से गुज़रेगा। इस काल में यह तारा स्वयं भी हमारी ओर तेज़ गति से आ रहा है और जब वॉयेजर प्रथम इस के पास से निकलेगा उस समय यह तारा हमारे सूरज से लगभग ३.४५ प्रकाश वर्षों की दूरी पर होगा।


title: तुथंखमुन

text: वह १३३३ BC में गद्दी पर तुतनखामुन के नाम से बैठा तब उसकी उम्र ९ या १० वर्ष थी। तुतनखामुन को मतलब है "अमुन की छवि वाला"।


title: मदनपल्ली

text: मदनपल्ली (مدنپلی ) - (Madanapalle) आंध्रप्रदेश, चित्तूर जिले का एक शेहर और पुरपालिका है। यह एक मंडल और मदनपल्ली राजस्व प्रभाग का मुख्यालय है। यहां पर रेशमी साडियां बुनने और तयार करने के कारखाने जियादा है।


title: मदनपल्ली

text: सर थॉमस मुनरो कडपा के पहले कलेक्टर थे। उन्होंने वर्तमान कलेक्टर के बंगले में एक छोटा सा घर बनाया और हर गर्मियों में मदनपल्ले का दौरा किया। 1850 में, मदनपल्ली को उपविभाग के रूप में विकसित किया गया था और एफबीमेनोली पहले उप कलेक्टर थे। इस शहर में बाढ़, अकाल और महामारी जैसे कई प्राकृतिक आपदाएं हुईं।


title: मदनपल्ली

text: रवींद्रनाथ टैगोर ने बंगाली से अंग्रेजी में " जन गण मन " का अनुवाद किया और इसे मदनपल्ली में संगीत में भी स्थापित किया। राष्ट्रीय गान 1911 में रवींद्रनाथ टैगोर ने लिखा था और उस वर्ष 27 दिसंबर को कलकत्ता में भारतीय राष्ट्रीय कांग्रेस के वार्षिक सत्र में गाया गया था। लेकिन यह वास्तव में बेसेंट थियोसोफिकल कॉलेज, मदनपल्ली में किया गया था, जहां टैगोर फरवरी 1919 में कुछ दिनों तक रहे थे, तब परिचित धुन स्थापित किया गया था। यह शिक्षाविद डॉ। जेम्स हेनरी कजिन्स की पत्नी, मार्गरेट कजिन, जिन्होंने " जन गण मन " के लिए धुन बनाई थी। डॉ जे एच कजिन्स मदनपल्ली कॉलेज के प्रिंसिपल थे इस कालेज के व्यवस्थापक डॉ एनी बेसेंट थी।


title: मदनपल्ली

text: मदनपल्ले में मौसम हल्का हल्का और ठंडा रहता है। गर्मियों के मौसम में तापमान 30 से 35 डिग्री सेल्सियस (86 एफ से 95 एफ) होता है। तापमान 40 डिग्री सेल्सियस (104 एफ) से अधिक नहीं होता है और 7 से 15 डिग्री सेल्सियस (44.6 एफ से 59 एफ) के बीच तापमान के साथ सर्दी ठंडी होती है। आमतौर पर ग्रीष्म ऋतु मार्च से जून तक रहता है, जून में बरसात के मौसम के आगमन के साथ, सर्दियों के बाद फरवरी के अंत तक रहता है।


title: मदनपल्ली

text: 2011 भारत की जनगणना के अनुसार, शहर की जनसंख्या 180,180 है। 0-6 साल के आयु वर्ग में कुल जनसंख्या, 90,700 पुरुष, 89,480 महिलाएं और 13,448 बच्चे हैं। औसत साक्षरता दर 99.40% है जो 99,486 लीटर के साथ है, जो राष्ट्रीय औसत 73.00% से काफी अधिक है। तेलुगू और उर्दू दोनों भाषायें बोली जाती हैं।


title: मदनपल्ली

text: नगर पालिका 1 अप्रैल 1961 को बनाई गई थी और 14.20 किमी 2 (5.48 वर्ग मील) के क्षेत्र में फैली हुई है। एक काउंसिलर द्वारा प्रतिनिधित्व 35 चुनाव वार्ड हैं। मदनपल्ले शहरी समूह 23.44 किमी 2 (9.05 वर्ग मील) के क्षेत्र में फैला हुआ है। इसके घटकों में मदनपल्ले की नगर पालिका, अंकिसेटिपेल, चिप्पिली, पामायागारिपेल, पापरदीडपल्ली, वेंकप्पाकोटा, बेसिनिकोंडा, कोलाबालू, पोनेटेटिलेम और मदनपल्ले (ग्रामीण) के आंशिक विकास में वृद्धि हुई है।


title: मदनपल्ली

text: अर्थव्यवस्था कृषि और मुख्य उत्पादों पर आधारित है जिसमें टमाटर , आम , मूंगफली , चिमनी और रेशम साड़ी शामिल हैं । मदनपल्ले कृषि उत्पादों जैसे टमाटर, आम, मूंगफली, चिमनी आदि के लिए प्रसिद्ध है, मदनापल्ले एशिया में सबसे बड़ा टमाटर बाजार है। यहां से टमाटर दक्षिणी राज्यों और भारत के उत्तरी राज्यों में से अधिकांश को आपूर्ति की जाती हैं।


title: मदनपल्ली

text: यह रेशम और रेशम उत्पादों जैसे साड़ियों और अन्य कपड़ों के लिए भी प्रसिद्ध है। रेशम उत्पाद की गुणवत्ता पहचानने योग्य है। आप यहां उत्पादन लागत पर रेशम साड़ी प्राप्त कर सकते हैं। ये दक्षिण भारत के सभी प्रमुख शहरों में बैंगलोर, चेन्नई और बिक्री के लिए सभी रेशम उत्पाद कस्बों सहित आपूर्ति की जाती हैं। मदनपल्ले परिवेश में ग्रेनाइट के विशाल भंडार हैं।


title: मदनपल्ली

text: मदनपल्ले सड़क और रेल से बहुत अच्छी तरह से जुड़ा हुआ है। मदनपल्ली में तीन बस टर्मिनल हैं। राज्य के स्वामित्व वाले एपीएसआरटीसी बसें जिले, राज्य और अंतरराज्यीय - बैंगलोर (केए), मैसूर, बेल्लारी और चेन्नई (टीएन), वेल्लोर के विभिन्न हिस्सों में चली जाती हैं। मदनपल्ले रोड रेलवे स्टेशन (एमपीएल) धर्मवर्म-पाकला शाखा रेखा पर स्थित है और सभी ट्रेनें यहां रुकती हैं। गुंटकल और सिकंदराबाद यात्रा करने के लिए ट्रेन यहां उपलब्ध हैं। दैनिक ट्रेनें और गुंटकल और तिरुपति से उपलब्ध हैं। अन्य निकटतम रेलवे स्टेशन कुराबालाकोटा रेलवे स्टेशन है जहां केवल यात्री ट्रेनें रुकती हैं।


title: मदनपल्ली

text: प्राथमिक और माध्यमिक विद्यालय शिक्षा राज्य के स्कूल शिक्षा विभाग के तहत सरकारी, सहायता प्राप्त और निजी स्कूलों द्वारा प्रदान की जाती है। विभिन्न माध्यमों के बाद निर्देश का माध्यम अंग्रेजी, तेलुगू है।


title: मदनपल्ली

text: मदनपल्ले के पास लंबे समय से शैक्षिक संस्थान हैं जैसे बेसेंट थियोसोफिकल कॉलेज , ऋषि घाटी स्कूल , दार्शनिक जिद्दू कृष्णमूर्ति द्वारा स्थापित एक बोर्डिंग स्कूल ,


title: राष्ट्रीय राजमार्ग १ (भारत)

text: राष्ट्रीय राजमार्ग १ (National Highway 1) भारत का एक राष्ट्रीय राजमार्ग है। यह जम्मू और कश्मीर व लद्दाख़ क्षेत्रों में स्थित है और लेह को बारामूला से जोड़ता है।


title: लातूर

text: लातूर (Latur) भारत के महाराष्ट्र राज्य के लातूर ज़िले में स्थित एक नगर है। यह ज़िले का मुख्यालय भी है। यह एक पर्यटक स्थल है जिसके पास कई ऐतिहासिक स्थापत्य मिलते हैं, जैसे कि उदगीर दुर्ग।


title: लातूर

text: लातूर महाराष्ट्र के दक्षिणी सिरे में स्थित लातूर एक ऐतिहासिक स्‍थल है। । मांजरा नदी के तट पर है। मूल नगर को राष्ट्रकूट राजा अमोघवर्ष ने विकसित किया था। यह जिला महाराष्ट्र के नांदेड, परभणी, बीड, उस्मानाबाद और कर्नाटक के बीदर जिले से चहुं ओर से घिरा हुआ है। यह जिला पूर्व में हैदराबाद राज्य के अंतर्गत था, जो विभाजन के पश्चात् महाराष्ट्र में आकर मिल गया। यह भी 18 सितंबर 1948 में स्वतन्त्र हुआ। तेजी से विकसित होता यह जिला महाराष्ट्र के प्रमुख वाणिज्यिक केन्द्रों में एक है। प्राचीन सांस्कृतिक विरासत को संजोए इन जिले में अनेक खूबसूरत मंदिरों और ऐतिहासिक इमारतों को देखा जा सकता है। लेकिन वर्तमान में लोग इस जिले को 30 सितंबर 1993 में हुए भूकंप के आधार पर पहचानते हैं। इस जिले के किलारी नामक गांव में भूकंप का केन्द्र स्थान है।


title: लातूर

text: उदयगिरि या उदगीर लातूर जिले का एक बेहद महत्वपूर्ण नगर है। ऐतिहासिक दृष्टि से लोकप्रिय इस नगर में ही 1761 में मराठा और हैदराबाद प्रांत के निज़ाम का युद्ध हुआ था। सदाशिवराव भाऊ के नेतृत्व में लड़े गए इस युद्ध में निजाम की पराजय हुई और उन्हें उदगीर की संधि पर दस्तखत करने पड़े थे। उदगीर का किला यहां के इतिहास और सांस्कृतिक धरोहर का प्रत्यक्ष प्रमाण है। भूतल पर बने इस किले के चारों ओर 40 फीट गहरी खाई है। किले के भीतर कुछ महल, दरबार हॉल, उदयगीर के महाराज की समाधि बनी हुई है। किले के भीतर अरबी और फारसी में खुदे अभिलेख भी देखे जा सकते हैं।


title: लातूर

text: लातूर से 20 किलोमीटर दूर स्थित औसा एक तालुक मुख्यालय है। यहां एक प्राचीन किला बना हुआ है जो वर्तमान में जर्जरावस्था में है।इस का नाम भुईकोट किला है। बीरनाथ महाराज का मंदिर यहां का मुख्य आकर्षण है। इसे उनके पुत्र मल्लीनाथ महाराज ने 300 साल पहले बनवाया था।


title: लातूर

text: अहमदपुर लातूर जिले एक ताल्लुक मुख्यालय है। इस स्थान पर अक्कलकोट के गुरू स्वामी समर्थ की समाधि स्थित है। नगर में माहुर की रेणुकादेवी, महादेव, दत्ता और बालाजी के मंदिर भी देखे जा सकते हैं।


title: लातूर

text: उस्मानाबाद जिले की सीमा के निकट स्थित यह एक छोटा लेकिन ऐतिहासिक दृष्टि से महत्वपूर्ण नगर है। यहां होने वाली खुदाई से अनेक धर्मग्रंथ प्राप्त हुए हैं जिनका संबंध लगभग 696-697 ई. के आसपास से है।


title: लातूर

text: इस तहसील में एक प्रसिद्ध मंदिर है जो लातूर से 50 किलोमीटर दूर दक्षिण पूर्व दिशा में स्थित है। हेमदशली में बने इस मंदिर का निर्माण 12वीं से 13वीं शताब्दी के बीच हुआ था। मंदिर में एक आकर्षक शिवलिंग स्थापित है। तारे के आकार में बने इस मंदिर के कई किनारे हैं। मंदिर का मुख्य द्वार मानवीय आकृतियों और ज्यामिति डिजाइन से सुसज्जित है। इसी तहसील से महाराष्ट्र के पूर्व मुख्यमंत्री शिवाजीराव पाटील हुए हैं। वर्तमान राजनीति में यहीं का उभरता चेहरा संभाजीराव पाटील हैं। इस तहसील की खिचडी पूरे महाराष्ट्र में प्रसिद्ध है।इस तहसील खिचड़ी का नाम "निलंगा राइस" है।


title: लातूर

text: यह आश्रम लातूर से 8 किलोमीटर दूर महापुर में स्थित है। महाराज की समाधि देखने के लिए हर वर्ष बड़ी संख्या में श्रद्धालु आते हैं। आश्रम के निकट से ही मंजरा नदी बहती है जिसके एक द्वीप पर दत्ता मंदिर स्थित है। नदी और यहां का हरा भरा वातावरण आश्रम को और अधिक आकर्षक बना देता है।


title: लातूर

text: यह गांव लातूर शहर से 45 किलोमीटर की दूरी पर स्थित है जो अपनी गुफाओं के लिए चर्चित है। यहां नरसिंह, शिव पार्वती, कार्तिकेय तथा रावण की सुंदर मूर्तियां देखी जा सकती हैं। इतिहासकारों के अनुसार सांस्कृतिक विरासत के प्रतीक इस गांव की गुफाओं को छठी शताब्दी में गुप्त काल के दौरान बनवाया गया था।


title: लातूर

text: यह नवनिर्मित ताल्लुक 11वीं शताब्दी में बने भगवान शिव के मंदिर के कारण जाना जाता है। भगवान शिव का लिंग और देवी महिषासुरमर्दिनी की मूर्ति को बेहद खूबसूरती के साथ काले पत्थर से बनाया गया है। मंदिर के किनारों और आसपास विभिन्न देवी-देवताओं की आकृतियां उकेरी गई हैं। माना जाता है कि हर वर्ष यहां ढाई लाख श्रद्धालु दर्शन हेतु आते हैं। चैत एकादश और द्वादशी के मौके पर यहां बड़ी धूमधाम से उत्सव मनाए जाते हैं।


title: लातूर

text: लातूर-नांदेड मार्ग पर स्थित चाकुर ताल्लुक लातूर शहर से 35 किलोमीटर की दूरी पर है। चाकुर के निकट ही भगवान शिव का एक मंदिर और मनोरंजन पार्क है, जहां सदैव लोगों का आना जाना लगा रहता है। चाकुर से लगभग 16 किमी दूर वडवाल नागनाथ बेट पहाड़ी है, जो अनेक प्रकार के आयुर्वेदिक पौधों और जड़ी-बूटियों के लिए खासी चर्चित है। यह पहाड़ी भूमि से 600-700 फीट की ऊंचाई पर है।


title: लातूर

text: नांदेड़ विमानक्षेत्र यहां का निकटतम एयरपोर्ट जो लगभग 146 किलोमीटर की दूरी पर है। यह एयरपोर्ट मुंबई और अन्य बहुत से शहरों से जुड़ा हुआ है।


title: लातूर

text: लातूर रोड स्थित रेलवे स्टेशन यहां का निकटतम रेलवे स्टेशन है, रेललाइन के द्वारा महाराष्ट्र और अन्य पड़ोसी राज्यों से जुड़ा हुआ है।यहां का मुख्य रेल्वे स्टेशन लातूर रेल्वे स्टेशन है। इस जी


title: लातूर

text: लातूर सड़क मार्ग द्वारा महाराष्ट्र और पड़ोसी राज्यों के अनेक शहरों से जुड़ा है। राज्य परिवहन निगम की अनेक बसें नियमित रूप से लातूर के लिए चलती रहती हैं।


title: लातूर

text: ३० सितंबर १९९३ को लातूर में एक विनाशकारी भूकंप आया जिससे बड़ी संख्या में लोग मारे गए। यद्यपि रिक्टर पैमाने पर भूकंप की तीव्रता ६.३ थी लेकिन फिर भी ३०,००० से अधिक लोग काल के गाल में समा गए, जिसका मुख्य कारण गाँव के मकानों और झोपड़ियों का ठीक से निर्माण ना किया जाना था। घरों की छ्तें पत्थरों की बनीं हुईं थी जो तड़के सो रहे लोगों पर गिर पड़ी। यह भूकंप महाराष्ट्र के दक्षिणी मराथवाड़ा क्षेत्र में आया था और इसका प्रभाव लातूर, बीड, ओस्मानाबाद और निकटवर्ती क्षेत्रों में पड़ा जो मुम्बई से ४०० किमी दक्षिण-पूर्व में स्थित है। यह एक अंतर-प्लेट भूकंप था। लातूर लगभग पूरा बरबाद हो गया था और जीवन ठहर सा गया था। भूकंप का केन्द्र धरती से १२ किमी नीचे था - जो अपेक्षाकृत कम गहराई का भूकम्प था जिससे भूकंपीय तरंगूं ने और क्षति पहुँचाई। मरने वालों की संख्या इसलिए अधिक थी क्योंकि भुकंप स्थानीय समयानुसार सुबह ३:५३ पर आया था जब लोग अपने घरों में सो रहे थे। इस भूकंप के कारण बची हुई अवशेष सामग्री अभी भी देखी जा सकती है, इसका उदाहरण इसी जिले में स्थित गाँव गिरकचाल है, जो निलंगा तहसील में स्थित है।


title: लातूर

text: इस भूकंप के बाद, भूकंप संभावित क्षेत्रों का पुनः वर्गीकरण किया गया और भवन निर्माण के मानक और कोड पूरे देशभर में फिर से संशोधित किए गए।


title: झारखंड पार्टी

text: झारखण्ड पार्टी भारत का एक राजनीतिक दल है। पार्टी की स्थापना ५ मार्च १९४९ को राँची में एक सम्मेलन में हुई। ८ जनवरी २००९ को हुए उपचुनाव में पार्टी नेता राजा पीटर ने तत्कालीन मुख्यमंत्री शिबू सोरेन को ९००० मतों से पराजित किया।


title: यास्क

text: यास्क वैदिक संज्ञाओं के एक प्रसिद्ध व्युत्पतिकार एवं वैयाकरण थे। इन्हें निरुक्तकार कहा गया है। निरुक्त को तीसरा वेदाङ्ग माना जाता है। यास्क ने पहले 'निघण्टु' नामक वैदिक शब्दकोश को तैयार किया। निरुक्त उसी का विशेषण है। निघण्टु और निरुक्त की विषय समानता को देखते हुए सायणाचार्य ने अपने 'ऋग्वेद भाष्य' में निघण्टु को ही निरुक्त माना है। 'व्याकरण शास्त्र' में निरुक्त का बहुत महत्त्व है।


title: यास्क

text: यास्क के काल को लेकर विद्वानों में मतभेद है। कुछ लोग उनका जीवनकाल पाणिनि के पूर्व मानते हैं जबकि कुछ लोग पाणिनि के पश्चात। अतः उनका जीवनकाल ७००ईसापूर्व से लेकर ५०० ईसापूर्व के बीच माना जाता है।


title: यास्क

text: यास्क निरुक्त के लेखक हैं , जो शब्द व्युत्पत्ति ,शब्द वर्गीकरण व शब्दार्थ विज्ञान पर एक तकनीकी प्रबन्ध है। यास्क को शाकटायन का उत्तराधिकारी माना जाता है, जो वेदों के व्याख्यानकर्ता थे ; उनका उल्लेख यास्क की रचनाओं में मिलता है।


title: यास्क

text: निरुक्त में यह समझाने का प्रयास किया गया है कि कुछ विशेष शब्दों को उनका अर्थ कैसे मिला विशेषकर वेदों में दिये गये शब्दों को। ये धातुओं , प्रत्ययों व असामान्य शब्द संग्रहों से शब्दों को बनाने के नियम तन्त्र से युक्त है।


title: यास्क

text: निरुक्त के तीन काण्ड हैं- नैघण्टुक, नैगम और दैवत। इसमें परिशिष्ट सहित कुल चौदह अध्याय हैं। यास्क ने शब्दों को धातुज माना है और धातुओं से व्युत्पत्ति करके उनका अर्थ निकाला है। यास्क ने वेद को ब्रह्म कहा है और उसे इतिहास ऋचाओं और गाथाओं का समुच्चय माना है।


title: यास्क

text: इसके बाद सर्वप्रथम इन्होंने क्रिया का वर्णन किया जिसमें भावः ( क्रिया) प्रबल होता है जबकि दूसरी ओर सत्वः (वस्तु) प्रबल होता है।


title: वासुदेव (चौहान वंश)

text: बिजोलिया शिलालेख के अनुसार सपादलक्ष के चौहान वंश]] का संस्थापक वासुदेव था, जिसने 551 ई के आसपास इस वंश का प्रारम्भ किया। बिजोलिया शिलालेख के अनुसार सांभर झील का निर्माण भी इसी ने करवाया था। इसी के वंशज अजयराज ने ७वीं सांभर कस्बा बसाया तथा अजयमेरू दुर्ग की स्थापना की थी।


title: वासुदेव (चौहान वंश)

text: चौहानों का मूल स्थान जांगल देश में सांभर के आसपास सपादलक्ष को माना जाता है। चौहानों की प्रारम्भिक राजधानी अहिछत्रपुर (नागौर) थी। चौहान वंश पहले सामंत के रूप में कार्य करता था बाद में शक्तिशाली राजवंश बन गया।


title: ट्रेडमार्क

text: ट्रेडमार्क (trademark) ) एक प्रकार की बौद्धिक सम्पदा है जिसमें एक पहचाने जाने योग्य प्रतीक होता है, या डिजाइन अथवा अभिव्यक्ति होती है।


title: प्रथम आंग्ल-बर्मी युद्ध

text: प्रथम आंग्ल-बर्मी युद्ध (; ; 5 मार्च 1824 - 24 फ़रवरी 1826), 19वीं शताब्दी में ब्रिटिश शासकों और बर्मी साम्राज्य के मध्य हुए तीन युद्धों में से प्रथम युद्ध था। यह युद्ध, जो मुख्यतया उत्तर-पूर्वी भारत पर अधिपत्य को लेकर शुरू हुआ था, पूर्व सुनिश्चित ब्रिटिश शासकों की विजय के साथ समाप्त हुआ, जिसके फलस्वरूप ब्रिटिश शासकों को असम, मणिपुर, कछार और जैनतिया तथा साथ ही साथ अरकान और टेनासेरिम पर पूर्ण नियंत्रण मिल गया। बर्मी लोगों को 1 मिलियन पाउंड स्टर्लिंग की क्षतिपूर्ति राशि की अदायगी और एक व्यापारिक संधि पर हस्ताक्षर के लिए भी विवश किया गया था।


title: प्रथम आंग्ल-बर्मी युद्ध

text: यह सबसे लम्बा तथा ब्रिटिश भारतीय इतिहास का सबसे महंगा युद्ध था। इस युद्ध में 15 हज़ार यूरोपीय और भारतीय सैनिक मारे गए थे, इसके साथ ही बर्मी सेना और नागरिकों के हताहतों की संख्या अज्ञात है। इस अभियान की लागत ब्रिटिश शासकों को 5 मिलियन पाउंड स्टर्लिंग से 13 मिलियन पाउंड स्टर्लिंग तक पड़ी थी, (2005 के अनुसार लगभग 18.5 बिलियन डॉलर से लेकर 48 बिलियन डॉलर), जिसके फलस्वरूप 1833 में ब्रिरिश भारत को गंभीर आर्थिक संकट का सामना करना पड़ा था।


title: प्रथम आंग्ल-बर्मी युद्ध

text: बर्मा के लिए यह अपनी स्वतंत्रता के अंत की शुरुआत थी। तीसरा बर्मी साम्राज्य, जिससे एक संक्षिप्त क्षण के लिए ब्रिटिश भारत भयाक्रांत था, अपंग हो चुका था और अब वह ब्रिटिश भारत के पूर्वी सीमांत प्रदेश के लिए किसी भी प्रकार से खतरा नहीं था। एक मिलियन पाउंड (उस समय 5 मिलियन यूएस डॉलर के बराबर) की क्षतिपूर्ति राशि अदा करने से, जोकि उस समय यूरोप के लिए भी एक बहुत बड़ी राशि थी, बर्मी लोग आने वाले कई वर्षों के लिए स्वतः ही आर्थिक रूप से नष्ट हो जाते. ब्रिटिश शासकों ने अत्यधिक निर्बल हो चुके बर्मा के विरुद्ध दो और युद्ध किये और 1885 तक संपूर्ण देश को अपने अधिकार में कर लिया।


title: प्रथम आंग्ल-बर्मी युद्ध

text: दुःसाध्य प्रदेश होने के कारण इस क्षेत्र में अभियान का प्रचार वर्ष के शुरू और अंत के कुछ महीनों तक ही सीमित था, विशेषतः गर्मियों में बरसात के मौसम के दौरान.


title: प्रथम आंग्ल-बर्मी युद्ध

text: 18वीं शताब्दी के अंत और 19वीं शताब्दी की शुरुआत के दौरान बर्मी लोग अपने पड़ोसियों के प्रति एक विस्तारवादी नीति अपनाने लगे जिसके फलस्वरूप अंततः उनका ब्रिटिश भारत के साथ संघर्ष शुरू हो गया।


title: प्रथम आंग्ल-बर्मी युद्ध

text: 1784 में बर्मा ने अराकान पर आक्रमण करके उसपर जीत हासिल कर ली, जिसके फलस्वरूप बर्मा की सीमा ब्रिटिश भारत की सीमा तक आ पहुंची. बर्मी लोगो द्वारा किया गया आराकन का विध्वंस और इसके द्वारा अपने देश में परियोजनाओं के लिए अराकान से दासरुपी श्रमिकों की मांग के कारण इसकी सीमा के भारतीय छोर पर बड़ी संख्या में विद्रोहियों और शरणार्थियों तथा निर्वासितों के समुदायों का जन्म हुआ। उदहारण के लिए, 1798 में स्थानीय नेता नगा थान डे और 10,000 अराकानवासियों ने समूह के रूप में अपने घर छोड़ दिए और अधीर होकर भारत भाग गए। शरणार्थियों के कारण, जिसे बर्मा अपनी संपत्ति मनाता था और विद्रोही समझता था, बर्मी किंगडम ने सीमा पर भारतीय क्षेत्र में छापा मारना शुरू कर दिया।


title: प्रथम आंग्ल-बर्मी युद्ध

text: 1817 से शुरू करके, उत्तरपूर्वी भारत में, बर्मी लोगों ने असम पर धावा बोल दिया। 1822 तक, बर्मी सेना पूर्ण प्रभाव के साथ असम पर नियंत्रण कर चुकी थी और शरणार्थियों व विद्रोहियों की वही समस्या जो अराकान के साथ हुई थी, अब पुनः असम के साथ हो रही थी।


title: प्रथम आंग्ल-बर्मी युद्ध

text: 1819 में बर्मी लोगों ने मणिपुर के शासकों द्वारा अपने राजा बग्यीदाऊ के राज्याभिषेक में सम्मिलित नहीं होने का बहाना देते हुए मणिपुर में विध्वंस का एक अभियान छेड़ दिया। देश को व्यापक स्तर पर लूटा गया और यहां के लोगों को दास श्रमिकों के रूप में बर्मा ले जाया गया। मणिपुर पर किया गया आक्रमण आगे चलकर, निकटवर्ती पड़ोसी राज्य कछार पर आक्रमण के रूप में प्रकट हुआ, जिसका शासक सहायता मांगने के लिए ब्रिटिश प्रांत में भाग गया। 1823 में बर्मा ने अन्य सीमांत राज्यों को भी धमकी दी।


title: प्रथम आंग्ल-बर्मी युद्ध

text: ब्रिटिश शासक पिछले 30 वर्षों से अपने पूर्वी सीमांत क्षेत्रों में बर्मा के साथ शांति या स्थायित्व संबंधी समझौता वार्ता करने का प्रयास कर रहे थे। भारत के गवर्नर जनरल, सर जॉन शोरे ने 1795 में कप्तान माइकेल सीमेस को एक लक्ष्य के साथ अमरपुरा भेजा, इस समय राजा बोदाव्पया (1781-1819) अमरपुरा पर शासन कर रहे थे, जो कोनबौंग राजवंश के संस्थापक, अलौंगपाया (1752-1760) के पुत्र थे, अलौंगपाया ने ही तीसरे बर्मी साम्राज्य की प्रतिष्ठा की थी।


title: प्रथम आंग्ल-बर्मी युद्ध

text: 1823 की शरद ऋतु आने तक बंगाल के गवर्नर जनरल, लॉर्ड एम्हेर्स्ट, के पास अराकान मार्ग में शौप्री द्वीप पर अधिपत्य के ईस्ट इण्डिया कम्पनी के अधिकार संबंधी मुद्दे आने लगे। बर्मा ने आक्रमण करके इसे पुनः अधिकार में ले लिया, क्योंकि वह इसे राजा अवा के अधिपत्य में आने वाला बर्मी प्रान्त समझते थे।


title: प्रथम आंग्ल-बर्मी युद्ध

text: 23 सितम्बर 1823 को, बर्मा की एक सशस्त्र सेना ने शौप्री (बर्मी भाषा में "शिनमाब्यु क्यूं") (बर्मी ရွင္မျဖဴွ ကၽြန္း), में ब्रिटिश शासकों पर हमला बोल दिया, जोकि चटगांव की ओर एक द्वीप है, इस दौरान उन्होंने 6 पहरेदारों को घायल कर दिया और मार डाला। दो बर्मी सेनाएं, एक मणिपुर से और एक असम से, कछार के अन्दर भी प्रवेश कर गयी, जो अब जनवरी 1824 से ब्रिटिश शासकों की सुरक्षा में था। बर्मी लोग बारबार कछार को धमकी और भयाक्रांत करने के लिए लक्ष्यांकित कर रहे थे। इसका विशेष महत्व यही था कि यह उस प्रमुख प्रान्त को नियंत्रित करता था, जिसे बंगाल पर आक्रमण के लिए इस्तेमाल किया जा सकता था। 5 मार्च 1824 को बर्मा के विरुद्ध युद्ध की औपचारिक घोषणा कर दी गयी। 17 मई को, बर्मा की सेना ने चटगांव पर आक्रमण कर दिया और पुलिस तथा सिपॉय (विदेशी सेना में नियुक्त देशज) की एक मिश्रित टुकड़ी को रामू स्थित अपनी नियुक्ति से भगा कर ले गए, लेकिन इसकी सफलता को आगे बरक़रार नहीं रख सके।


title: प्रथम आंग्ल-बर्मी युद्ध

text: हालांकि, भारत के ब्रिटिश शासक अपने इस युद्ध को शत्रु के देश तक ले जाने का निर्णय कर चुके थे; कोमोडोर चार्ल्स ग्रांट और मेजर-जनरल सर आर्किबाल्ड कैम्पबेल के नेतृत्व में एक सेना ने रंगून नदी में प्रवेश कर लिया था और 10 मई 1824 को रंगून शहर से दूर एक स्थान पर अपना लंगर भी डाल लिया। शुरूआती प्रतिरोध के बाद रंगून ने समर्पण कर दिया और सैन्य दलों को उतार लिया गया। वहां के निवासियों द्वारा इस स्थान को पूरी तरह से खाली कर दिया गया और खाद्य आपूर्ति आदि शहर के बाहर बर्मी सेना द्वारा बनाये गए सुरक्षित स्थानों में पहुंचा दिए गए या तो नष्ट कर दिए गए। 28 मई को, कैम्पबेल ने कुछ निकटवर्ती चौकियों पर हमले के आदेश दे दिए और अंततः वह सभी गोली दागने वाली प्रवर शक्ति द्वारा अधिकृत कर लिए गए। 10 जून को केम्मेनडाइन गांव में दूर तक फैले बंदी शिविरों पर एक और आक्रमण किया गया। इनमें से कुछ तो नदी के युद्ध पोतों से प्राप्त तोपखाने द्वारा नष्ट कर दिए गए और अंततः बन्दूक की गोलियों और तोप के गोलों के फलस्वरूप बर्मी सेना पीछे हट गयी।


title: प्रथम आंग्ल-बर्मी युद्ध

text: शीघ्र ही स्पष्ट हो गया कि यह अभियान देश के सम्बन्ध में बहुत ही अपर्याप्त जानकारी और बिना पर्याप्त प्रबंध के शुरू किया गया था। आत्मदमन कार्रवाई, जोकि बर्मी लोगों की रक्षात्मक प्रणाली का एक हिस्सा था, कठोर दृढ़ता के साथ की जाने लगी और इससे शीघ्र ही आक्रमणकारियों को अत्यंत कठिनाइयों का सामना करना पड़ा. सैनिकों का स्वास्थ्य गिरने लगा और उनका क्रम भी गंभीर रूप से गिरने लगा। अवा के राजा ने मोर्चे पर अपनी सेना के पास सहायता के लिए नयी सेना और सामान भेजा और जून की शुरुआत में ब्रिटिश सीमा पर एक आक्रमण किया गया, लेकिन यह असफल साबित हुआ। 8 जून को ब्रिटिश शासकों ने नया आक्रमण शुरू कर दिया। जिसके फलस्वरूप बर्मी लोगों को वापस बुला लिया गया और उनके तोपों द्वारा तोड़ डाले गए सशक्त किले धीरे-धीरे परित्यक्त हो गए।


title: प्रथम आंग्ल-बर्मी युद्ध

text: अगस्त की समाप्ति तक थर्रावड्डी के राजकुमार द्वारा किये गए एक आक्रमण को छोड़कर, बर्मी लोगों ने जुलाई और अगस्त महीनों के बीच ब्रिटिश शासकों और सैनिकों के साथ कोई छेड़छाड़ नहीं की। यह अंतराल कैम्पबेल के द्वारा तवॉय और मेरगुई तथा टेनासेरिम के पूर्ण तटीय क्षेत्र में बर्मी लोगों को शांत करने के लिए नियोजित किया गया था। यह एक महत्त्वपूर्ण विजय थी, क्योंकि देश रुग्णता से उबर रहा था और बीमारों को स्वास्थ्य-लाभ केंद्र पहुंचा रहा था, बीमारों की संख्या अब ब्रिटिश सेना में इतनी अधिक हो चुकी थी कि मुश्किल से लगभग 3,000 सैनिक युद्ध के लिए योग्य रह गए थे। इसी समय के लगभग, पेगु नदी के मुहाने पर स्थित, प्राचीन पुर्तगाली किले और सीरियम के कारखाने के विरुद्ध एक सेना भेजी गयी, जिसे कब्ज़े में ले लिया गया; अक्टूबर में मर्ताबन का प्रान्त ब्रिटश शासकों के अधीन पराजित कर दिया गया।


title: प्रथम आंग्ल-बर्मी युद्ध

text: अक्टूबर के अंत तक वर्षा का मौसम समाप्त हो गया और अपनी सेनाओं की व्याकुलता से सावधान होकर अवा के न्यायालय ने उन सेवानिवृत्त सैनकों के दल को वापस बुला लिया, जो अराकान में प्रसिद्ध नेता महा बन्दुला के नेतृत्व में नियुक्त किये गए थे। नवम्बर के अंत तक अपने देश की सुरक्षा के लिए अनिवार्य प्रयाण के फलस्वरूप 30,000 सैनिकों की एक सेना ने रंगून और केम्मेनडाइन में ब्रिटिश लागों को घेर लिया, जिसके बचाव में कैम्पबेल के पास मात्र 5,000 योग्य सैनिक थे। विशाल सेना के साथ बर्मी लोगों ने केम्मेनडाइन पर बिना किसी सफलता के बार-बार आक्रमण किया और 7 दिसम्बर 1824 को बन्दुला कैम्पबेल द्वारा किये गए एक जवाबी हमले में हार गया। भगोड़े लोग नदी के पास एक सुरक्षित क्षेत्र में छिप गए, जहां पुनः अतिक्रमण कर लिया गया; यहां भी, उन पर 15 दिसम्बर को ब्रिटिश सेना द्वारा हमला किया गया और वे पूर्णतया भ्रमित होकर मैदान से भाग गए।


title: प्रथम आंग्ल-बर्मी युद्ध

text: कैम्पबेल अब प्रोम तक बढ़ने का निर्णय ले चुका था; जो इर्रावड्डी नदी से लगभग ऊंचाई पर स्थित था। वह 13 फ़रवरी 1825 को दो भागों में अपनी सेना लेकर आगे बढ़ा, एक सेना भूमार्ग से बढ़ रही थी और दूसरी जनरल विलोबाई कॉटन के नेतृत्व में फ्लोटिला से प्रारंभ होकर बढ़ रही थी, यह सेना दानुब्यू को जीतने के उद्देश्य से भेजी गयी थी। भूमार्ग से बढ़ रही सेना की कमान संभालते हुए वह 11 मार्च तक आगे बढ़ता रहा, तभी उसे यह बोध हुआ कि दानुब्यू पर उसके द्वारा किया गया हमला विफल हो जायेगा. फिर वह पीछे हट गया और 27 मार्च को कॉटन की सेना के साथ सम्मिलित हो गया, वह 2 अप्रैल को बिना किसी प्रतिरोध के दानुब्यू में अतिक्रमण करके घुस गया, अब तक बन्दुला एक बम के द्वारा मारा जा चुका था। ब्रिटिश जनरल 25 अप्रैल 1825 को प्रोम में प्रवेश कर गए और वर्षा के मौसम तक वहीं रहे।


title: प्रथम आंग्ल-बर्मी युद्ध

text: 17 सितम्बर 1825 को एक माह के युद्धविराम का निर्णय लिया गया। गर्मियों के दौरान, जनरल जोसेफ वॉनटॉन मॉरिसन ने अराकान प्रान्त पर जीत प्राप्त कर ली थी; उत्तर दिशा में, बर्मी लोगों को असम से निष्काषित कर दिया गया था; और कछार क्षेत्र में ब्रिटिश सेना को कुछ सफलता मिली थी, हालांकि उनकी यह प्रगति आगे चलकर घने जंगलों के कारण बाधित हो गयी।


title: प्रथम आंग्ल-बर्मी युद्ध

text: 3 नवम्बर 1825 को युद्धविराम की समय सीमा समाप्त हो गयी और लगभग 9,000 सैनिकों के साथ अवा की सेना तीन भागों में प्रोम स्थित ब्रिटिश सेना की और बढ़ निकली, जिसे 3,000 यूरोपीय और 2,000 स्थानीय सैनिकों ने हरा दिया। हालांकि, अनेक ऐसी कार्रवाइयों के बाद भी, जिसमे बर्मी लोग आक्रमणकारी थे और आंशिक रूप से सफल भी थे, ब्रिटिश फिर भी विजयी रहे थे; 1 दिसम्बर को कैम्पबेल ने उनकी सेना की टुकड़ियों पर आक्रमण कर दिया और सफलतापूर्वक उन्हें उनके सभी ठिकानों से खदेड़ दिया, जिससे वे सभी दिशाओं में तितर-बितर हो गए। इर्रावड्डी के मार्ग पर पर स्थित बर्मियों ने मलून में आकर शरण ली, जहां उन्होंने 10,000 या 12,000 सैनिकों के साथ सख्ती से सुरक्षित ऊंची इमारतों और एक दुर्जेय बंदी शिविर पर कब्ज़ा कर लिया। 26 दिसम्बर को उन्होंने ब्रिटिश शिविर में युद्धविराम हेतु झंडा भेजा. वार्ता शुरू हो गयी, उन्हें निम्नांकित शर्तों पर शांति का प्रस्ताव दिया गया:


title: प्रथम आंग्ल-बर्मी युद्ध

text: इस संधि पर औपचारिक सहमति हो गयी थी और ब्रिटिश शासकों द्वारा नियुक्त अधिकारियों द्वारा इस पर हस्ताक्षर कर दिए गए। हालांकि, राजा से अनुसमर्थन प्राप्त नहीं हो सका था और इस बात का संदेह था कि शायद बर्मी लोग इस पर हस्ताक्षर करने का इरादा नहीं रखते थे, अपितु युद्ध जारी रखने की तैयारी कर रहे थे। तदनुसार, कैम्पबेल ने 19 जनवरी 1826 को मलून में बर्मी सेना पर हमला कर दिया। यहां पर पुनः कुछ बर्मी लोगों द्वारा शांति का प्रस्ताव दिया गया, लेकिन इसे छल माना जा रहा था और बची हुई बर्मी सेना बगान के प्राचीन शहर में राजधानी की सुरक्षा में अंतिम कदम बढ़ाया. 9 फ़रवरी को उन पर आक्रमण करके उन्हें परास्त कर दिया गया। जब आक्रमणकारी सेना बस इतनी दूरी पर रह गयी कि वह पैदल चलते हुए 4 दिनों में अवा तक पहुंच सकती थी, तब वहां के राजा ने इस संधि को स्वीकार करने का निर्णय ले लिया।


title: प्रथम आंग्ल-बर्मी युद्ध

text: डाक्टर प्राइस, जो कि एक अमेरिकी मिशनरी थे और जिन्हें युद्ध शुरू होने पर अन्य यूरोपियों के साथ जेल में डाल दिया गया था, उन्हें अभिपुष्टित संधि (जो 24 फ़रवरी 1826 को हस्ताक्षरित यांडबो संधि के नाम से जानी जाती है) के साथ ब्रिटिश शिविर में भेज दिया गया, युद्धबंदी मुक्त कर दिए गए और 25 लाख रुपयों (2.5 मिलियन) की एक किस्त दे दी गयी। इस प्रकार युद्ध समाप्ति पर पहुंच गया और ब्रिटिश सेना दक्षिण की ओर बढ़ गयी। ब्रिटिश सेना उन्ही प्रान्तों में बनी रही जहां बर्मी लोगों ने समर्पण कर दिया रंगून जैसे क्षेत्रों में, जो आर्थिंक शर्तों की संधि के अनतर्गत कई वर्षों के लिए गारंटी के रूप में अधिकृत कर लिए गए थे।


title: प्रथम आंग्ल-बर्मी युद्ध

text: ये तथा तवॉय के प्रान्त ब्रिटश लोगों द्वारा भविष्य के समझौतों के लिए सौदे की छूट के रूप में बर्मा या सियाम के साथ ले लिए गए। युद्ध के बाद इनकी देखभाल ईस्ट इण्डिया कम्पनी द्वारा बिना किसी लाभ के उद्देश्य से की जा रही थी। 1830 के दशक में इन प्रान्तों को छोड़ने के सम्बन्ध में गंभीर रूप से विचार किये गए थे।


title: क्यूरोशिवो की जलधारा

text: चिएर्र स्मिथ इस र्हे बेस्त चुर्रेन्त इन त्वोर्ल्द। थिस चुर्रेन्त इस वेर्य रए अन्द अन्द चन ओन्ल्य बे सीन ब्य बसेद एयेस ओन्ल्य इस अ वोन्देर्फुल ररे लेगेन्दर्य बसेद एवेन्त्।


title: निधि अग्रवाल

text: निधि अग्रवाल एक भारतीय मॉडल, नर्तकी और अभिनेत्री हैं। जिन्होंने २०१७ की फ़िल्म "मुन्ना माइकल" से टाइगर श्रॉफ के साथ बॉलीवुड में प्रवेश किया है।निधि मूल्य रूप से बंगलौर से है।


title: इंच

text: इंच (Inch) दूरी मपने की एक इकाई है। १२ इंच मिलकर एक फुट बनाते हैं। इंच को ″ संकेत द्वारा प्रदर्शित किया जाता है। जैसे, ८″ = आठ इंच।


title: इंच

text: पारम्परिक रूप से, अतीत में, एक इंच दूरी का अर्थ कोई निश्चित दूरी नहीं थी बल्कि इसका परिमाण अलग-अलग समझा जाता था। किन्तु अब इंपीरियल या अमेरिकी सन्दर्भों में १ इंच को २५.४ मिलीमीटर के बराबर पारिभाषित किया गया है। १२ इंच की दूरी को एक फुट कहते हैं तथा ३६ इंच की दूरी को १ गज।


title: इंच

text: 1 inch बराबर कितना होता हैं? इसका जवाब हैं, अलग-अलग मापन इकाई के अनुसार अलग-अलग मापदण्ड प्राप्त होता हैं। जैसे 1 इंच में 2.54 सेंटीमीटर होता हैं। 1 inch के बराबर 0.0254 मीटर, 1 इंच में 25.4 मिलीमीटर, 1 इंच में 25400 µM होता हैं


title: बाप, राजस्थान

text: बाप शहर में मेघड़ासर तालाब एक प्रमुख दर्शनीय स्थल है , वहां स्थित श्री भैरूनाथ मंदिर प्रमुख आस्था का प्रतीक है।


title: बाप, राजस्थान

text: बाप पंचायत समिति है। इस से 20 किलोमीटर दूर, एक नजदीक गांव पड़ता है जो जांबा है वहां पर भगवान गुरु जंभेश्वर भगवान का मंदिर है बिश्नोई समाज का सर्वश्रेष्ठ स्थान माना जाता है गुरु जंभेश्वर भगवान यहां समस्त 1530 में यहां गुरु जंभेश्वर भगवान जंबो तालाब खुद भाई की और यहां गुरु जंभेश्वर भगवान ने खुद 6 महीने तपस्या की और इस पवन तपोभूमि पर भगवान कृष्ण जी आए थे जोकि आज से कई वर्ष सदियों पुरानी कश्यप वन के नाम से पहचाने जाने वाला आज कोलायत से ठीक पहले दयातरा के नाम से आज पहचाना जाता है वहां पांचों पांडवों ने वनवास काटा था और काटने के बाद मरुधर के अंदर कपिल सरोवर के नाम से जाने आज जाम्बोलाव शु सरोवर के नाम से जाना जाता है: प्रेम (रावण)


title: फ़िल्मों के प्रकार

text: फ़िल्म उद्दयोग में फ़िल्मों के कईं प्रकार होते है। इन पर आधारित फ़िल्में अलग-अलग प्रकारों, जिन्हे जेनर (Genre) कहतें है, में वर्गिकृत कि जाती है।


title: फ़िल्मों के प्रकार

text: एडवेंचर फिल्म फिल्मों का एक प्रकार है। यह फिल्में बजट पे ध्यान केन्द्रीत न करते हुए अपने लड़ाई के दृश्यों का उपयोग विदेशी स्थानों के अन्वेषण को उत्साहपुर्वक तरीके से करने में करती है।


title: फ़िल्मों के प्रकार

text: इस प्रकार के अंतरगत मारकाट वाली फिल्में, आपदा फिल्में और ऐतिहासिक नाटक जो महाकाव्य फिल्मो जैसे होती है, आते है।


title: फ़िल्मों के प्रकार

text: यह फ़िल्म का वह प्रकार है जहां एक या एक से अधिक अभिनेता कईं साहसिक दृश्यों में भुमिका निभाते है जिनमें मारधाड, धर-पकड और अन्य साहसिक दृश्य शामिल होते है। इसमें पात्र अधिकतर बहुत पेचिदा व ज्ञानी होता है जो कईं धोकादायक परिस्थितियों से, दुश्मनों से, या कार व अन्य वाहनों से पिछा किया गया होता है और अंततः मुश्किल से मुश्किल परिस्थितियों का सामना करने के बाद विजयी होता है।


title: फ़िल्मों के प्रकार

text: इस प्रकार की फ़िल्मों में विज्ञान कि मन-गढंत कहानियों का समावेष होता है जिसका वास्तविक विज्ञान से शायद हि कोई मिलन हो, जैसे कि, परग्रहियों को लेकर बनी फ़िल्म, दूसरी दुनिया या दूसरे ग्रहों पर बनी फ़िल्म, काल यात्रा, या भविष्य अथवा रॉबॉट्स वाली फ़िल्में शामिल है।


title: बौद्धिक सम्पदा अधिकार

text: बौद्धिक सम्पदा अधिकार मानव-मस्तिष्क की उपज हैं। दुनिया के देश, कई सदियों से अपने-अपने कानून बना कर इन्हे सुरक्षित करते चले आ रहें हैं। सन १९९५ में विश्व व्यापार संगठन (World Trade Organisation) बना। Agreement on the Trade related aspect of intellectual property rights (TRIPS) या ट्रिप्स, इस संगठन का एक समझौता है। सारे देश जो विश्व व्यापार संगठन के सदस्य हैं, उन्हे इसे मानना है तथा अपने कानून इसी के मुताबिक बनाने हैं। हम भी बौधिक सम्पदा अधिकार से सम्बन्धित कानूनों को इसी के कारण बदल रहे हैं ताकि वह ट्रिप्स मुताबिक हो जाये| कई लोगों का इसी लिये कहना है कि हम लोग कानून इसलिये नही बदल रहें हैं कि हमें उनकी आवश्यकता है पर इस लिये कि ट्रिप्स कहता है तथा विश्व व्यापार संगठन एवं ट्रिप्स के कारण हमने अपनी प्रभुत्ता खो दी है। खैर यह विवाद अलग है हमें तो ओपेन सोर्स सौफ्टवेर के बारे में बात करनी है तथा केवल इसी सम्बन्ध में बौधिक सम्पदा अधिकारों के बारे में थोड़ी बहुत जानकारी कर रहें हैं।


title: बौद्धिक सम्पदा अधिकार

text: ट्रिप्स में सात तरह के बौधिक सम्पदा अधिकार के बारे में चर्चा की गयी है। भारतवर्ष मे निम्न आठ अधिनियम के अन्दर बौद्धिक सम्पदा अधिकार सुरक्षित किये गये हैं


title: बौद्धिक सम्पदा अधिकार

text: इनके अलावा दो और क्षेत्र निम्न क्षेत्र हैं जिनके अन्दर बौद्धिक सम्पदा अधिकारों को सुरक्षित किया जाता है, वह हैं


title: आर्थिक संतुलन

text: अर्थशास्त्र में आर्थिक संतुलन (economic equilibrium) वह स्थिति होती है जिसमें माँग और आपूर्ति आपस में संतुलित होते हैं। किसी भी बाज़ार में माल और सेवाओं की कीमतें इसी आर्थिक संतुलन से निर्धारित होती हैं। मसलन यदि किसी समयकाल में प्याज़ की माँग समझी जाए - यानि उसका माँग वक्र (demand curve) बनाया जाए - तथा प्याज़ की आपूर्ति समझी जाए - यानि उसका आपूर्ति वक्र (supply curve) बनाया जाए, तो बाज़ार में प्याज़ के दाम की भविष्यवाणी करी जा सकती है। यह भी बताया जा सकता है कि यदी प्याज़ में अचानक किसी मात्रा में आपूर्ति की कमी या बढ़ौतरी हो जाए तो बाज़ार में उसके दाम कहाँ जाकर रुकेंगे। आर्थिक संतुलन वह बिंदु होता है जहाँ आपूर्ति वक्र और माँग वक्र का कटाव हो। आर्थिक संतुलन में हस्तक्षेप करना समाज के लिए हानिकारक होता है और अगर बड़े पैमाने पर करा जाए तो इस से मृतभार घाटा उत्पन्न होता है और अभाव, बेरोज़गारी तथा कालाबाज़ारी में बढ़ौतरी होती है।


title: आर्थिक संतुलन

text: किसी भी अर्थव्यवस्था को एक बाज़ार के रूप में देखा जा सकता है जिसमें विभिन्न प्रकार की माल और सेवाओं को खरीदा (क्रय) और बेचा (विक्रय) जाता है। यह अर्थव्यवस्था किसी-भी नगर, क्षेत्र, प्रान्त, देश या विश्व के स्तर की हो सकती है। उदाहरण के लिए गणित की शिक्षा देना एक प्रकार की सेवा है। इस गणित-शिक्षा की सेवा को आपूर्ति और माँग के दृष्टिकोणों से समझा जा सकता है।


title: आर्थिक संतुलन

text: आपूर्ति - अगर गणित-शिक्षकों की आय बढ़े तो और भी लोग प्रोत्साहित होकर गणित-शिक्षा देने लगते हैं और यदि आय कम हो तो कुछ गणित-शिक्षक यह व्यवसाय छोड़कर अन्य व्यवसाय करने लगते हैं। यह आय बाज़ार में गणित-शिक्षा की कीमत समझी जा सकती है। अलग-अलग गणित-शिक्षा देने में सक्षम लोग अपनी भिन्न परिस्थितियों के अनुसार एक व्यक्तिगत न्यूनतम आय चाहते हैं। यह व्यक्तिगत न्यूनतम आय भिन्न गणित-शिक्षा-सक्षम लोगों में भिन्न है, लेकिन यह निश्चित है कि आय बढ़ेगी तो गणित-शिक्षकों की आपूर्ति बढ़ेगी, और आय घटेगी तो गणित-शिक्षकों की आपूर्ति भी घटेगी। इसी के आधार पर गणित-शिक्षा का आपूर्ति वक्र (supply curve) बनाया जा सकता है।


title: आर्थिक संतुलन

text: माँग - गणित-शिक्षा की सेवा खरीदने वाले दो उपभोक्ता हैं, विद्यालय (जो गणित-अध्यापकों को नौकरी देते हैं) और विद्यार्थी (जो स्वयं या अपने माता-पिता के ज़रिए गणित-शिक्षकों से ट्यूशन ले सकते हैं)। दोनों प्रकार के उपभोक्ता गणित-शिक्षा की कीमत कम होने की स्थिति में यह सेवा अधिक मात्रा में खरीदते हैं। यानि विद्यालय अपने शिक्षकों में गणित-शिक्षकों की मात्रा बढ़ा सकते हैं, और अगर कम दाम पर उपलब्ध हो तो गणित-ट्यूशन लेने वाले विद्यार्थियों की संख्या बढ़ेगी। इसके विपरीत अगर गणित-शिक्षा की कीमत बढ़ती है, तो उपभोक्ता (विद्यालय व विद्यार्थी) इसे कम मात्रा मे खरीदते हैं। भिन्न विद्यालय व विद्यार्थी अपनी परिस्थितियों के अनुसार खरीदने या न खरीदने का निर्णय भिन्न कीमतों पर लेंगे, लेकिन यह निश्चित है कि यदि गणित-शिक्षकों की आय बढ़े तो उपभोक्ताओं की माँग घटेगी और यदि आय घटे तो माँग बढ़ेगी। इसी आधार पर गणित-शिक्षा का माँग वक्र (demand curve) बनाया जा सकता है।


title: आर्थिक संतुलन

text: अब यह देखा जा सकता है की यदि मुक्त बाज़ार में खरीदने वाले उपभोक्ताओं (विद्यालय व विद्यार्थी) और बेचने वाले उत्पादकों (गणित-शिक्षकों) को स्वतंत्रता से खरीदने व बेचने की छूट दी जाए, तो कीमत वहाँ पर जाकर टिकेगी जहाँ माँग और आपूर्ति बराबर होगी। यही आर्थिक संतुलन की स्थिति है। इस संतुलित स्थिति में बेचने वाले (गणित-शिक्षा देने में सक्षम लोग) और खरीदने वाले (गणित-शिक्षा सेवाएँ लेने के इच्छुक) स्वतंत्र स्वेछा से यह सेवा खरीद और बेच रहे हैं। किसी से ज़बरदस्ती नहीं की जा रही है।


title: आर्थिक संतुलन

text: आमतौर पर यदि बाज़ार में संतुलन द्वारा उत्पन्न कीमत में बलपूर्वक बदलाव की चेष्टा करी जाए, तो इसके अनपेक्षित दुषपरिणाम हो सकते हैं। अक्सर ऐसी चेष्टाएँ किसी भलाई करने के लिए ही होती हैं लेकिन आर्थिक संतुलन की ऐसी प्रकृति है कि इसका अंत में बुरा असर पड़ सकता है। इसे उदाहरण के साथ समझने के लिए, फिर गणित-शिक्षा की सेवा की आपूर्ति करने वाले उत्पादकों (यानि गणित-शिक्षा देने में सक्षम लोग) और इस सेवा की माँग करने वाले उपभोक्ताओं (यानि विद्यालयों और विद्यार्थियों) को देखा जा सकता है।


title: आर्थिक संतुलन

text: हर गणित-शिक्षा देने में सक्षम व्यक्ति के पास व्यवसाय में दो चारे हैं - वह गणित-शिक्षा दे सकता है या अगर किसी अन्य कार्य में उसे अधिक आय मिलती है तो वह अन्य व्यवसाय कर सकता है। अलग-अलग गणित-शिक्षा-सक्षम व्यक्ति की परिस्थिति अलग है इसलिए आय बढ़ने पर अधिक शिक्षक उपलब्ध होते हैं और आय कम होने पर कम। इसी तरह हर गणित-शिक्षा खरीदने वाले (विद्यालय या विद्यार्थी) के पास भी दो चारे हैं - वह अपने पैसे से गणित शिक्षा खरीद सकता है या अन्य किसी माल या सेवा को खरीद सकता है। अलग-अलग खरीददार की परिस्थिति अलग है, इसलिए कीमत (गणित-शिक्षकों की आय) बढ़ने पर कुल मिलाकर यह सेवा कम खरीदी जाती है और कीमत (आय) कम होने पर अधिक खरीदी जाती है। मुक्त-बाज़ार में माँग और आपूर्ति संतुलन में आते हैं और यह एक कीमत (आय) निर्धारित करता है।


title: आर्थिक संतुलन

text: अब दो भिन्न सरकारी निर्णय के बारे में सोचा जा सकता है। दोनों में ही हानिकारक नतीजे निकलते हैं। इन्हें चित्र 2 में दर्शाया गया है।


title: आर्थिक संतुलन

text: बहुत-सी अर्थववस्थाओं में ऐसे सरकारी हस्तक्षेप के बुरे प्रभाव दिखाई देते हैं। यह निर्णय किसी वर्ग की सहायता के नाम पर करे जाते हैं लेकिन अक्सर समय के साथ-साथ यह उस वर्ग के समेत पूरी अर्थव्यवस्था को नुकसान पहुँचाते हैं। सरकारी हस्तक्षेप से अक्सर अभाव अर्थव्यवस्था जन्म लेती है, जिसमें माल व सेवाओं का अभाव होता है, और भ्रष्टाचार भी बढ़ा सकती है। अक्सर ऐसे हस्तक्षेप से काला-बाज़ारी को भी बढ़ावा मिलता है और समाज में अपराधीकरण बढ़ता है। उदाहरण के लिए कई शहरों में जब सरकार को लगता है कि किराया अधिक बढ़ गया है, तो वह किराया बढ़ने से रोक देती है। इस से कई अमीर लोग जो और भी घर बनाकर किराए पर चढ़ा सकते थे, वे घर नहीं बनाते। शहर की आबादी बढ़ती है, लेकिन किराए के लिए उपलब्ध घरों की संख्या उतनी नहीं बढ़ती और इस बाज़ार में आपूर्ति का अभाव उतपन्न होता है। कुछ लोग मकान मालिकों को छुपकर सरकारी दर से अधिक पगार देते हैं ताकि घर उन्हें घर मिल जाए। बहुत से लोग कहते हैं कि "उस शहर में किराया तो कम है लेकिन किराए के घर मिलते ही नहीं।" क्योंकि छुपकर पगार लेने वाले मकान-मालिक उसे आय में घोषित नहीं कर सकते इसलिए सरकार भी कर से वंछित रह जाती है और समाज में कर चुराने का व्यवहार आम होने लगता है। संयुक्त राज्य अमेरिका के न्यू यॉर्क शहर में 1970 व 1980 के दशकों में कुछ ऐसा ही हुआ और समय के साथ किराए के घरों का भारी अभाव उत्पन्न हो गया।


title: मुनरो सिद्धांत

text: मुनरो सिद्धांत () लैटिन अमरीका को लेकर संयुक्त राज्य अमेरिका की दीर्घकालिक विदेश नीति की रूपरेखा से सम्बंधित एक सिद्धांत है। यह 2 दिसंबर 1823 को अमेरिकी राष्ट्रपति जेम्स मोनरो के द्वारा दिए गए एक भाषण से आता है जो उन्होंने अमेरिकी कांग्रेस के समक्ष दिया। जेफरसन की विदेश नीति परंपरा का पालन करते हुए, उन्होंने यूरोपीय शक्तियों से महाअमेरिका पर राज्यों की अपरिवर्तनीय स्वतंत्रता पाई।


title: मुनरो सिद्धांत

text: इस सिद्धांत के अनुसार, संयुक्त राज्य यूरोप के देशों की आपसी राजनीति में हस्तक्षेप नहीं करेगा, बदले में वह महाअमेरिका में किसी भी यूरोपीय देश का साम्राज्य-विस्तार बर्दाश्त नहीं करेगा। इससे एक नारा निकलके आया- ""अमेरिका अमरीकियों के लिए""।


title: शिक्षाष्टक

text: चैतन्य महाप्रभु ने संस्कृत में आठ श्लोकों की रचना की जिन्हें शिक्षाष्टक कहा जाता है। इनमें से एक श्लोक में वे कहते हैं:- "भगवान श्री कृष्ण के पावन नाम और गुणों का संकीर्तन सर्वोपरि है, उसकी तुलना में और कोई साधन नहीं ठहर सकता है।"


title: शिक्षाष्टक

text: इन आठ श्लोकों में श्रीकृष्ण चैतन्य महाप्रभु ने अपने प्रयोजन को स्पष्ट कर दिया है । इन परम मूल्यवान प्रार्थनाओं का यहाँ मूलरूप एवं अनुवाद प्रस्तुत किया जा रहा है । (स्रोत: ISKCON Desire tree)


title: शिक्षाष्टक

text: अनुवाद: श्रीकृष्ण-संकीर्तन की परम विजय हो जो हृदय में वर्षों से संचित मल का मार्जन करने वाला तथा बारम्बार जन्म-मृत्यु रूपी दावानल को शांत करने वाला है । यह संकीर्तन यज्ञ मानवता के लिए परम कल्याणकारी है क्योंकि चन्द्र-किरणों की तरह शीतलता प्रदान करता है। समस्त अप्राकृत विद्या रूपी वधु का यही जीवन है । यह आनंद के सागर की वृद्धि करने वाला है और नित्य अमृत का आस्वादन कराने वाला है ॥१॥


title: शिक्षाष्टक

text: अनुवाद: हे भगवन ! आपका मात्र नाम ही जीवों का सब प्रकार से मंगल करने वाला है-कृष्ण, गोविन्द जैसे आपके लाखों नाम हैं। आपने इन नामों में अपनी समस्त अप्राकृत शक्तियां अर्पित कर दी हैं । इन नामों का स्मरण एवं कीर्तन करने में देश-काल आदि का कोई भी नियम नहीं है । प्रभु ! आपने अपनी कृपा के कारण हमें भगवन्नाम के द्वारा अत्यंत ही सरलता से भगवत-प्राप्ति कर लेने में समर्थ बना दिया है, किन्तु मैं इतना दुर्भाग्यशाली हूँ कि आपके नाम में अब भी मेरा अनुराग उत्पन्न नहीं हो पाया है ॥२॥


title: शिक्षाष्टक

text: अनुवाद: स्वयं को मार्ग में पड़े हुए तृण से भी अधिक नीच मानकर, वृक्ष के समान सहनशील होकर, मिथ्या मान की कामना न करके दुसरो को सदैव मान देकर हमें सदा ही श्री हरिनाम कीर्तन विनम्र भाव से करना चाहिए ॥३॥


title: शिक्षाष्टक

text: अनुवाद: हे सर्व समर्थ जगदीश ! मुझे धन एकत्र करने की कोई कामना नहीं है, न मैं अनुयायियों, सुन्दर स्त्री अथवा प्रशंनीय काव्यों का इक्छुक नहीं हूँ । मेरी तो एकमात्र यही कामना है कि जन्म-जन्मान्तर मैं आपकी अहैतुकी भक्ति कर सकूँ ॥४॥


title: शिक्षाष्टक

text: अनुवाद: हे नन्दतनुज ! मैं आपका नित्य दास हूँ किन्तु किसी कारणवश मैं जन्म-मृत्यु रूपी इस सागर में गिर पड़ा हूँ । कृपया मुझे अपने चरणकमलों की धूलि बनाकर मुझे इस विषम मृत्युसागर से मुक्त करिये ॥५॥


title: शिक्षाष्टक

text: अनुवाद: हे प्रभु ! आपका नाम कीर्तन करते हुए कब मेरे नेत्रों से अश्रुओं की धारा बहेगी, कब आपका नामोच्चारण मात्र से ही मेरा कंठ गद्गद होकर अवरुद्ध हो जायेगा और मेरा शरीर रोमांचित हो उठेगा ॥६॥


title: शिक्षाष्टक

text: अनुवाद: हे गोविन्द ! आपके विरह में मुझे एक क्षण भी एक युग के बराबर प्रतीत हो रहा है । नेत्रों से मूसलाधार वर्षा के समान निरंतर अश्रु-प्रवाह हो रहा है तथा समस्त जगत एक शून्य के समान दिख रहा है ॥७॥


title: शिक्षाष्टक

text: अनुवाद: एकमात्र श्रीकृष्ण के अतिरिक्त मेरे कोई प्राणनाथ हैं ही नहीं और वे ही सदैव बने रहेंगे, चाहे वे मेरा आलिंगन करें अथवा दर्शन न देकर मुझे आहत करें। वे नटखट कुछ भी क्यों न करें -वे सभी कुछ करने के लिए स्वतंत्र हैं क्योंकि वे मेरे नित्य आराध्य प्राणनाथ हैं ॥८॥


title: पुष्करणा

text: According to Researchers Pushkarna Brahmans are Sindhwarni or Sindh Brahmans who were settled on the banks of Indus River right from Bhawalpur, Multan, Shikarpur, Hyderabad, Karachi right up-to Thatta, where there was a large number.


title: पुष्करणा

text: Their name was subsequently changed as Pushtikar or Pushkarna due to the fact that they were capable enough to strengthen the religion i-e Sanatan Dharama, Because of their higher intellectual abilities. It is known that Rig Veda and other Vedic literature was compiled by Rishis and Brahmans on the banks of Indus River. It is therefore possible that it might be done by these Brahmans.


title: पुष्करणा

text: In Brahman Utpatti Martand by Hari Krishan Shashtri in Sanskrit it is clearly mentioned that Pushkarna or Sindh Brahmans are one of the five Branches of Dravidian Brahmans, They were not settled in Rajasthan in the beginning.


title: पुष्करणा

text: In eighth century of Christ when Muhammed Bin Qasim captured Sindh and there was danger of conversion of higher castes to Islam ,these Brahmans shifted for Multan & Bhawalpur to Bikaner state from upper Sindh to Jaisalmer & Jodhpur state from Karachi & Thatta to Kutchh State and some to Umerkot to save themselves from conversions to Islam.


title: पुष्करणा

text: Because of their higher capability in spiritual, Astronomy, Political fields they commanded high esteem & respect in all states where they settled. The rulers respected them like any thing


title: पुष्करणा

text: More information can be available at the Kendriya Pushkarna Brahman Sabha (DELHI) Regd website - https://kendriyapushkarnabhramansabha.org/


title: हिंद महासागर तटीय क्षेत्रीय सहयोग संघ

text: हिन्द महासागर तटीय सहयोग संघ (Indian Ocean Rim Association) यह संघ क्षेत्रीय सहयोग और अन्तरमहाद्वीपीय व्यापार में तेजी लाने के उद्देश्य से हिन्द महासागर के तीन प्रायद्वीपों- एशिया, अफ्रीका और आस्ट्रेलिया को एक मंच पर लाता है।


title: हिंद महासागर तटीय क्षेत्रीय सहयोग संघ

text: हिन्द महासागर तटीय क्षेत्रीय सहयोग संगठन (हिमतक्षेस) 5 मार्च, 1997 को पोर्ट लुईस मॉरीशस में अस्तित्व में आया। इस संगठन के 14 संस्थापक सदस्य देश थे- भारत, आस्ट्रेलिया, मलेशिया, इंडोनेशिया, श्रीलंका, सिंगापुर, ओमान, यमन, तंजानिया, केन्या, मोजाम्बिक, दक्षिण अफ्रीका और मॉरीशस। बांग्लादेश, ईरान, सेशेल्स, थाईलैंड और संयुक्त अरब अमीरात को 1999 में इसकी सदस्यता प्रदान की गई।


title: हिंद महासागर तटीय क्षेत्रीय सहयोग संघ

text: अन्तिम महत्वपूर्ण क्षेत्रीय आर्थिक संगठन है। शीतयुद्ध की समाप्ति के साथ क्षेत्रीय आर्थिक सहयोग एवं एकीकरण बढ़ते महत्व के सन्दर्भ में इस संगठन के औचित्य को स्थापित किया जा सकता है। हिन्द महासागर, जो ऐतिहासिक काल से व्यापार का एक प्रमुख केन्द्र रहा है, मात्र एक ही ऐसा क्षेत्र शेष रह गया था जहाँ आसियान, नाफ्टा और एपेक जैसे किसी आर्थिक संगठन का गठन नहीं हुआ था हिमतक्षेस क्षेत्र में विश्व की लगभग एक-तिहाई जनसंख्या निवास करती है। विश्व के दो-तिहाई कच्चे तेल, एक-तिहाई प्राकृतिक गैस, 40 प्रतिशत सोने, 90 प्रतिशत हीरे और 60 प्रतिशत यूरेनियम के भंडार इसी क्षेत्र में हैं। अपनी भौगोलिक स्थिति और सामरिक रूप से महत्वपूर्ण जलमार्गों की उपस्थिति के कारण वस्तुओं का सर्वाधिक आवागमन हिन्द महासागर से ही होता है। हिन्द महासागर तट पर अवस्थित कोई भी देश हिमतक्षेस का सदस्य बन सकता है, बशर्ते कि वह इसके सिद्धान्तों और उद्देश्यों, जैसे-


title: हिंद महासागर तटीय क्षेत्रीय सहयोग संघ

text: सदस्य देशों के आन्तरिक मामलों में अहस्तक्षेप, शान्तिपूर्ण सह- अस्तित्व, समानता और सदस्यों को विशिष्ट राष्ट्र


title: हिंद महासागर तटीय क्षेत्रीय सहयोग संघ

text: महासागर के तटीय देशों का एक क्षेत्रीय सहयोग संगठन है। खुले क्षेत्रवाद के सिद्धान्त का तात्पर्य है कि संगठन द्वारा गैर- सदस्य देशों के साथ व्यापार सुविधाओं में कोई भेदभाव नहीं किया जाएगा। दूसरे शब्दों में गैर-खाद्य देशों को भी वही व्यापारिक छूटें प्राप्त होगी जो सदस्य देशों को प्राप्त हैं। इस सिद्धान्त को सबसे पहले 1989 में एशिया-पैसिफिक संगठन द्वारा स्वीकार किया गया था। विश्व व्यापार संगठन भी खुले क्षेत्रवाद के सिद्धान्त पर आधारित है। वास्तव में खुले क्षेत्रवाद के सिद्धान्त के आधार पर ही विश्व व्यापार के उदारीकरण की प्रक्रिया को आगे बढ़ाया जा सकता है इसके विपरीत बन्द क्षेत्रवाद में किसी संगठन के सदस्य देशों द्वारा अपने सदस्यों को जो व्यापार सुविधाएँ प्रदान की जाती हैं, वे सुविधाएँ गैर-सदस्य देशों को प्राप्त नहीं होती हैं हिमतक्षेस हिन्द महासागर के तटीय देशों का संगठन है। इस संगठन का महत्व इसी बात से समझा जा सकता है कि हिन्द महासागर विश्व का तीसरा सबसे बड़ा समुद्र है विश्व के आधे व्यापारिक जहाज, विश्व व्यापार की एक-तिहाई वस्तुएँ तथा विश्व का दो- तिहाई तेल यातायात हिन्द महासागर क्षेत्र से ही होता है। हिन्द महासागर समुद्री संसाधनों तथा खनिज पदार्थों की उपलब्धता की दृष्टि से भी महत्वपूर्ण है। विश्व खाद्य व ऊर्जा सुरक्षा की दृष्टि से इसके जैविक व अजैविक संसाधनों का विशेष महत्व है। हिंद महासागर का सामरिक महत्व भी कम महत्वपूर्ण नहीं है हिन्द महासागर पर प्रभावी नियन्त्रण के बिना कोई देश वैश्विक शक्ति का दर्जा प्राप्त नहीं कर सकता भारत के लिए हिन्द महासागर का हिमतक्षेस का विशेष महत्व है भारत तीन ओर से हिन्द महासागर से घिरा हुआ है। भारत का लगभग सारा विश्व व्यापार हिन्द महासागर से ही गुजरता है सुरक्षा की दृष्टि से भी हिन्द महासागर भारत के लिए बेहद महत्वपूर्ण है। गत दशक में चीन द्वारा हिन्द महासागर में ही मोतियों की माला के अन्तर्गत भारत को घेरने की कोशिश की गई थी। इसके अन्तर्गत चीन और भारत के चारों ओर स्थित पड़ोसी देशों में नौसैनिक अड्डों की सुविधाएँ प्राप्त करने का प्रयास किया था। हिन्द महासागर भारत के लिए तेल तथा गैस व अन्य खनिज पदार्थों व जैविक संसाधनों का स्रोत है।


title: हिंद महासागर तटीय क्षेत्रीय सहयोग संघ

text: हिमतक्षेस का चार्टर भी 1997 में स्वीकार किया गया था जिसमें इसके उद्देश्यों व सिद्धान्तों का उल्लेख किया गया


title: हिंद महासागर तटीय क्षेत्रीय सहयोग संघ

text: 2. उन क्षेत्रों में सदस्य देशों के मध्य सहयोग को प्रोत्साहित करना जिनमें सदस्य देशों का अधिकतम साझा हित निहित हो। इस दृष्टि से हिमतक्षेस द्वारा व्यापार तथा निवेश, तकनीकी हस्तान्तरण, पर्यटन, ढाँचागत सुविधाओं का विकास तथा मानव संसाधन विकास के क्षेत्र में कई विकास कार्यक्रमों को तैयार कर लागू करना।


title: हिंद महासागर तटीय क्षेत्रीय सहयोग संघ

text: 5. सदस्य देशों के व्यापारिक समूहों, शैक्षणिक संस्थाओं तथा विद्वानों एवं जनता के मध्य अन्तः क्रिया को प्रोत्साहित करना।


title: हिंद महासागर तटीय क्षेत्रीय सहयोग संघ

text: 6. विभिन्न वैश्विक मंचों में समान दृष्टिकोण अपनाने की दृष्टि से सदस्य देशों के मध्य विभिन्न मुद्दों पर विचार-विमर्श को प्रोत्साहित करना।


title: हिंद महासागर तटीय क्षेत्रीय सहयोग संघ

text: 7. सदस्य देशों की संस्थाओं के मध्य संपर्क व सहयोग के मध्य से क्षेत्र के मानव संसाधनों के विकास का प्रयास करना।


title: हिंद महासागर तटीय क्षेत्रीय सहयोग संघ

text: विकासात्मक, तटस्थतापूर्ण और आम राय-आधारित पंचशील सिद्धान्त को अपनाते हुये क्षेत्रीय सहयोग और अन्तरमहाद्वीपीय व्यापार में वृद्धि लाना।


title: हिंद महासागर तटीय क्षेत्रीय सहयोग संघ

text: मन्त्रिपरिषद और वरिष्ठ मन्त्री समिति हिमतक्षेस के दो प्रमुख अंग हैं। मन्त्रिपरिषद की बैठक प्रत्येक दो वर्ष के अन्तराल पर होती है। इस बैठक के उद्देश्य होते हैं-


title: हिंद महासागर तटीय क्षेत्रीय सहयोग संघ

text: विभिन्न कार्यक्रमों में समन्वय और वित्तीय संसाधनों के संघटन के लिए वरिष्ठ अधिकारी समिति की बैठक कभी भी और कितनी बार भी हो सकती है। अति अफसरशाही से बचने तथा नीतिगत निर्णयों के बेहतर समन्वयन, पर्यवेक्षण और क्रियान्वयन के लिये मॉरीशस में सचिवालय के स्थान एक पायलट संरचना गठित की गई है। अपने उद्देश्यों की प्राप्ति हेतु हिमतक्षेस द्वारा एक त्रिस्तरीय ढाँचे की स्थापना की गई है। इसमें प्रथम सरकारी संगठन, दूसरा शैक्षणिक समुदाय और तीसरा ढाँचा व्यापारिक समूहों का है। इन ढाँचों के माध्यम से हिमतक्षेस में विचार-विमर्श तथा आदान-प्रदान की प्रक्रिया को व्यापक बनाने का प्रयास किया गया है। विदेश मन्त्रियों के सम्मेलन के दौरान ही हिमतक्षेस के तीनों समूहों की नियमित बैठकें की जाती हैं। विदेश मन्त्रियों का सम्मेलन ही हिमतक्षेस की सर्वोच्च निर्णयकारी संस्था है।


title: हिंद महासागर तटीय क्षेत्रीय सहयोग संघ

text: हिन्द महासागर तटीय सदस्य देशों में आर्थिक सहयोग, विशेषकर उन क्षेत्रों में, जो सामूहिक हितों और पारस्परिक लाभों की विकसित करने के अधिकतम अवसर प्रदान करते हैं, को संभालकर रखना हिमतक्षेस का अनन्य उद्देश्य है। ऐसे कुछ प्रमुख क्षेत्र हैं-निवेश- प्रोत्साहन, वैज्ञानिक और तकनीकी आदान- प्रदान पर्यटन और मानव संसाधन और मौलिक आर्थिक ढाँचे का विकास और भेदभाव रहित आधार पर लोगों और सेवा संभरकों को आवागमन। हिमतक्षेस सदस्य देशों के बीच आर्थिक एकीकरण स्थापित करने से कहीं अधिक महत्व आर्थिक सहयोग को देता है। इस संगठन के संविधान के अन्तर्गत द्वि-पक्षीय और राजनीतिक मुद्दों पर चर्चा का प्रावधान नहीं है, क्योंकि इनसे आर्थिक सहयोग बाधित होता है।


title: हिंद महासागर तटीय क्षेत्रीय सहयोग संघ

text: 1997 में आयोजित अपनी पहली बैठक में हिमतक्षेस ने एक दस-सूत्री कार्य योजना को स्वीकृति प्रदान की जिसमें कार्यक्रम थे-


title: हिंद महासागर तटीय क्षेत्रीय सहयोग संघ

text: मानकों और प्रत्यायनों में सहयोग; हिन्द महासागर तटीय व्यापार केन्द्र (आईओआरबीसी) और इण्टरनेट पर हिन्द महासागर तटीय वेबसाइट की स्थापना निवेश का सरलीकरण व्यापार कार्यक्रमों को प्रोन्नति; 1999 में हिन्द महासागर तटीय व्यापार मेले का आयोजन, और क्षेत्र के तकनीकी स्तर में सुधार।


title: हिंद महासागर तटीय क्षेत्रीय सहयोग संघ

text: एक बैठक में व्यापार एवं निवेश कार्य योजना नीति को विकसित करने की अनुशंसा को स्वीकृति दी गई इस नीति का प्रमुख उद्देश्य है-


title: हिंद महासागर तटीय क्षेत्रीय सहयोग संघ

text: हिमतक्षेस देशों के बीच व्यापार उदारीकरण, व्यापार सरलीकरण और आर्थिक एवं तकनीकी सहयोग। हिमतक्षेस की 11वीं व 12वीं मंत्रिपरिषद वेठकें,सम्मेलन


title: हिंद महासागर तटीय क्षेत्रीय सहयोग संघ

text: क्रमशः 2011 व 2012 में भारत के बंगलुरू व गुरुग्राम नगरों में आयोजित की गई थीं। 11वीं बैठक इस दृष्टि से महत्वपूर्ण है कि इसमें हिमतक्षेस के सहयोग के 6


title: हिंद महासागर तटीय क्षेत्रीय सहयोग संघ

text: हैं- समुद्री सुरक्षा, व्यापार तथा निवेश का उदारीकरण, मत्स्य उत्पादन का प्रबन्धन, आपदा प्रबन्धन, विज्ञान,


title: हिंद महासागर तटीय क्षेत्रीय सहयोग संघ

text: हिमतक्षेस की 12वीं बैठक में 21 बिन्दुओं पर एक घोषणा-पत्र जारी किया गया, जिसमें आपसी सहयोग के विभिन्न बिन्दुओं पर प्रकाश डाला गया। इस घोषणा-पत्र में इस बात को रेखांकित किया गया कि हिन्द महासागर क्षेत्र में स्थित राष्ट्रों के लिए हिमतक्षेस एक बहुपक्षीय शीर्ष मंच है। इसमें हिमतक्षेस की विभिन्न संस्थाओं को मजबूत बनाने पर विशेष बल दिया गया है सदस्य देशों ने इस बैठक में यह निर्णय लिया कि हिन्द महासागर में संचार व व्यापार की सुरक्षा के लिए समुद्री डकैती को समाप्त करने के लिए आपसी सहयोग की आवश्यकता है।


title: हिंद महासागर तटीय क्षेत्रीय सहयोग संघ

text: उल्लेखनीय है कि हिन्द महासागर में मलक्का की खाड़ी तथा अदन की खाड़ी के पास समुद्री डकैती की घटनाएँ हाल के वर्षों में तेजी से बढ़ी हैं। समुद्री डाकैती के कारण इस क्षेत्र में व्यापारिक वस्तुओं का आवागमन भी प्रभावित हुआ है सदस्य राष्ट्रों ने व्यापार के क्षेत्र में सहयोग को आगे बढ़ाने पर सहमति व्यक्त की हिमतक्षेस का यह भी प्रयास होगा कि उसके जो सदस्य देश तेजी से विकास कर रहे हैं, उनकी क्षमताओं तथा विकास का लाभ अन्य सदस्य देशों को भी प्राप्त हो सके। इस बैठक के दौरान प्राथमिकता वाले क्षेत्रों में सहयोग को आगे बढ़ाने के लिए एक विशेष कोष की स्थापना की गई है। घोषणा में कहा गया कि इस विशेष कोष की धनराशि को सहयोग कार्यक्रमों के क्रियान्वयन में प्रभावी ढंग से प्रयुक्त किया जाए। उल्लेखनीय है कि इस सम्मेलन में सदस्य देशों ने निर्णय लिया कि कैमरोस को हिमतक्षेस के 20वें सदस्य के तौर पर सदस्यता प्रदान की जाए। इसी तरह अमेरिका को हिमतक्षेस के छठवें वार्ताकार देश के रूप में शामिल किया जाए। विदेश मंत्रियों का 13वाँ सम्मेलन 1 नवम्बर, 2013 को ऑस्ट्रेलिया के शहर पर्थ में आयोजित किया गया था। इस बैठक में एक 25 बिन्दुओं वाला संयुक्त घोषणा-पत्र स्वीकार किया गया था, जिसे पर्थ घोषणा के नाम से जाना जाता है इस बैठक द्वारा संगठन के नए नाम की पुष्टि की गई। पहले इसका नाम इण्डियन ओसन रिम एसोसिएशन फॉर रीजनल को- ऑपरेशन -OIRAKKC था। इसका नया नाम बदलकर इण्डियन ओपन रिम एसोसिएशन कर दिया गया है। इसमें सामरिक दृष्टि से महत्वपूर्ण इस क्षेत्र के टिकाऊ तथा संतुलित विकास को आगे बढ़ाने में सहयोग को मजबूत करने पर बल दिया गया। इस क्षेत्र की विकासात्मक तथा सुरक्षा सम्बन्धी चुनौतियों के समाधान हेतु सदस्य देशों के मध्य नीति सम्बन्धी समन्वय को मजबूत करने का आह्वान भी किया गया। सम्मेलन में माना गया कि हिन्द महासागर का यह क्षेत्र प्राकृतिक आपदाओं की दृष्टि से अधिक संवेदनशील है, अतः आपदा प्रबन्धन के क्षेत्र में सदस्य देशों के मध्य अधिक सहयोग की आवश्यकता है। बैठक में सदस्य देश इस बात पर सहमत हुए कि वे सीमा शुल्क प्रक्रिया तथा अन्य व्यापार संवर्द्धन उपायों के द्वारा इस क्षेत्र में व्यापार तथा निवेश को प्रोत्साहित करने का प्रयास करेंगे। इस, उद्देश्य की पूर्ति हेतु निजी क्षेत्र की भूमिका को भी मजबूत किया जाएगा। इस दृष्टि से ऊर्जा सुरक्षा, खाद्य सुरक्षा तथा आधारभूत ढाँचे के सम्बन्ध में निजी क्षेत्र के अनुकूल नीतियों को अपनाया जाएगा। सभी सदस्यों ने हिन्द महासागर के समुद्री संसाधनों के उत्पादक, टिकाऊ तथा शान्तिपूर्ण उपयोग व दोहन हेतु अपनी प्रतिबद्धता व्यक्त की। उल्लेखनीय है कि इस सम्मेलन में समुद्री संसाधनों के दोहन के लिए अलग से कतिपय मार्गदर्शक सिद्धान्तों को अपनाया गया। सदस्य देशों ने कुछ अन्य क्षेत्रों जैसे- शिक्षा, संस्कृति, महिला सशक्तीकरण, शोध तथा मानव क्षमता विकास के क्षेत्रों में सहयोग को आगे बढ़ाने का संकल्प लिया।


title: तेजी बच्चन

text: तेजी बच्चन (12 अगस्त, 1914 – 21 दिसम्बर, 2007) एक सामाजिक कार्यकर्ता, प्रसिद्ध हिन्दी कवि हरिवंश राय बच्चन की पत्नी तथा सुप्रसिद्ध हिन्दी फिल्म अभिनेता अमिताभ बच्चन की माँ थीं।


title: तेजी बच्चन

text: तेजी का जन्म पंजाबी सिख खत्री ल्यालपुर, पंजाब प्रांत, ब्रिटिश भारत में हुआ था। (वर्तमान में फैसलाबाद, पंजाब, पाकिस्तान)। जब वह ख़ूब चंद डिग्री कॉलेज, लाहौर में मनोविज्ञान पढ़ा रही थीं, तब उनकी मुलाकात इलाहाबाद विश्वविद्यालय में एक अंग्रेजी प्रोफेसर हरिवंश से हुई। इस जोड़े ने इलाहाबाद में १९४१ में शादी कर ली। बच्चन एक गृहिणी और मंच के प्रेमी बन गए। अपने जीवन काल में हरिवंश पूरी तरह से अपने काम में लीन रहा, अपनी पत्नी को छोड़कर सभी पारिवारिक मामलों को संभालने लगा। सामाजिक व्यस्तताओं में भी, कवि ने स्वेच्छा से अपनी मिलनसार पत्नी के लिए एक छोटी भूमिका निभाई।बच्चन परिवार के दो बेटे थे: अमिताभ बच्चन और अजीताभ बच्चन।


title: तेजी बच्चन

text: तेजी ने लेडी मैकबेथ अपने पति के हिंदी रूपांतरण में "मैकबेथ" की भूमिका निभाई। उन्होंने यश चोपड़ा की 1976 की फ़िल्म, "कभी कभी" में एक कैमियो उपस्थिति की भूमिका निभाई।


title: तेजी बच्चन

text: उन्हें 1973 में फिल्म फाइनेंस कॉर्पोरेशन के निर्देशकों में से एक के रूप में भी नियुक्त किया गया था । भारतीय फिल्म वित्त निगम (और इसके उत्तराधिकारी भारतीय राष्ट्रीय फिल्म विकास निगम), भारत सरकार के एक उपक्रम का मुख्य उद्देश्य माध्यम के सामान्य मानकों में सुधार के उद्देश्य से अच्छी गुणवत्ता की उद्देश्यपूर्ण फिल्मों के उत्पादन को वित्त देना था ।


title: तेजी बच्चन

text: तेजी बच्चन लगभग पूरे 2007 के लिए लीलावती अस्पताल में थीं और उनकी हालत खराब होने के बाद नवंबर 2007 में उन्हें आईसीयू में स्थानांतरित कर दिया गया था।


title: अशोक स्तम्भ टोपरा कला

text: अशोक के शिलालेखों का राष्ट्रीय उद्यान/अशोक स्तम्भ पार्क, मौर्य वंश के सम्राट अशोक की बौद्ध शिक्षा को समर्पित करने के लिए 2011 में प्रस्तावित उद्यान है। यह उद्यान हरियाणा के टोपरा गाँव में अशोक स्तम्भों और चट्टानी शिलालेख से बनना प्रस्तावित हुआ था।


title: अशोक स्तम्भ टोपरा कला

text: यमुनानगर के टोपरा कलां गाँव में स्थापित हल्के स्टील से बने एक 'धर्म चक्र' (जिसे अशोक चक्र के नाम से जाना जाता है) को लिम्का बुक ऑफ़ रिकॉर्ड्स 2020 द्वारा भारत का सबसे बड़ा माना गया है। चक्र का व्यास 30 फीट, 24 प्रवक्ता है और इसका वजन लगभग 6 टन है। हरियाणा में सम्राट अशोक के युग में एक झलक पेश करने के लिए गैर-आर्मेचर संरचना का निर्माण करने के लिए 240 दिनों का समय लिया गया था और एनजीओ बौद्ध फोरम द्वारा पिछले साल बनाया गया था। बुद्ध की अधिकांश मूर्तियों की तरह चक्र को स्वर्ण के रूप में चित्रित किया गया है, क्योंकि यह एक उच्च आध्यात्मिक रंग माना जाता है। खोई हुई बौद्ध विरासत को पुनर्जीवित करने की पहल भाइयों सिद्धार्थ गौरी, बौद्ध मंच के महासचिव और फिल्म निर्माता और ऑस्ट्रेलिया में दंत चिकित्सक डॉ। सत्यदीप नील गौरी ने की है। सिद्धार्थ गौरी ने कहा कि टोपरा कलां ग्राम पंचायत की मदद से, उन्होंने मौर्य युग के गांव में एक अशोका एडिट पार्क स्थापित करने की योजना बनाई थी। अशोक चक्र उस पार्क का हिस्सा है। उन्होंने कहा कि बुद्ध के इस भाग की यात्रा के बाद, सम्राट अशोक ने टोपरा कला गाँव में बलुआ पत्थर का एक अखंड स्तंभ बनवाया।


title: अशोक स्तम्भ टोपरा कला

text: "वर्तमान में, टोपरा गाँव प्राचीन टीले पर स्थापित है और मौर्य युग के मिट्टी के बर्तनों के टुकड़ों को यहाँ आसानी से देखा जा सकता है," गौरी ने कहा। उन्होंने कहा कि लगभग 2,300 साल पहले, अशोक चक्र को धर्म चक्र कहा जाता था। इसका उपयोग पहली बार बुद्ध और उनकी शिक्षाओं के प्रतिनिधित्व के रूप में किया गया था।


title: अशोक स्तम्भ टोपरा कला

text: टोपरा कलां के सरपंच मुनीश कुमार के अनुसार यह गांव के लिए गर्व का क्षण है। पद्म भूषण अवार्डी और बौद्ध मंच के अध्यक्ष दर्शन लाल जैन ने कहा, "कुछ साल पहले तक, टोपरा कलां एक गैर-वर्णनात्मक गाँव था, लेकिन इस अशोक चक्र और लिम्का बुक ऑफ़ रिकॉर्ड्स का निर्माण - मान्यता प्रदान करने में मदद करेगा।”


title: मर्म चिकित्सा

text: मर्म चिकित्सा वास्तव में अपने अंदर की शक्ति को पहचानने जैसा है। डा0 श्री प्रकाश बरनवाल का कहना है कि शरीर की स्वचिकित्सा शक्ति (सेल्फ हीलिंग पॉवर) ही मर्म चिकित्सा है। मर्म चिकित्सा से सबसे पहले शांति व आत्म नियंत्रण आता है और सुख का अहसास होता है।


title: मर्म चिकित्सा

text: शरीर में 107 मर्म स्थान हैं, जिनसे मेडिकल के छात्रों को उपचार व सर्जरी के दौरान बचाने की सीख दी जाती है। 37 बिंदु शरीर में गले से ऊपर के हिस्से में होते हैं और उनसे लापरवाही भरी कोई छेड़छाड़ जानलेवा भी साबित हो सकती है, इसलिए उनके साथ केवल चिकित्सकों को ही उपचार की अनुमति है, लेकिन अन्य बिंदुओं की जानकारी होने पर आम लोग भी अपने या परिजनों, मित्रों या किसी भी रोगी का इलाज कर सकते हैं।


title: मर्म चिकित्सा

text: शरीर के हर हिस्से व अंग के लिए शरीर में अलग-अलग हिस्सों में मर्म स्थान नियत हैं। किसी भी अंग में होने वाली परेशानी के लिए उससे संबंधित मर्म स्थान को 0.8 सैकेंड की दर से बार-बार दबाकर स्टिमुलेट करने से फौरन राहत मिलती है।


title: मर्म चिकित्सा

text: मर्म चिकित्सा के परिणामों का सप्रमाण प्रस्तुतिकरण एवं प्रदर्शन इस पद्धति की विश्वसनीयता प्रदशिर्त करने में सहायक सिद्ध होता है। मर्म चिकित्सा के परिणाम इतने सद्य: फलदायी एवं आश्चर्य चकित करने वाले होते है कि प्रथम दृष्ट्या इन पर विश्वास करना सम्भव ही नहीं है और यदि कोई इन्हें देखता या अनुभव करता है तो इसका चमत्कार की श्रेणी में आकलन करता है जबकि यह सद्य:कार्यकारी पद्धति पूर्णतया वैज्ञानिक है तथा प्रकृति के मूल-भूत सिद्वान्तों पर ही कार्य करती है। इसको पाखण्ड, जादू और चमत्कार कहना ईश्वरीय स्वरोग निवारण क्षमता का अपमान करना है।


title: मर्म चिकित्सा

text: यह पूर्णतया सत्य है कि मर्म विज्ञान विश्व की सबसे प्राचीनतम चिकित्सा पद्धति है। जहां अन्य चिकित्सा पद्धतियों का इतिहास कुछ सौ वर्षों से लेकर हजारों वर्ष तक का माना जाता है वहीं मर्म चिकित्सा पद्धति को काल खण्ड में नहीं बांधा जा सकता है। मर्म चिकित्सा द्वारा क्रियाशील किए जाने वाले तंत्र (१०७ मर्म स्थान) इस मनुष्य व्शरीर में मनुष्य के विकास क्रम से ही उपलब्ध हैं। समस्त चिकित्सा पद्धतियां मनुष्य द्वारा विकसित की गई हैं परन्तु मर्म चिकित्सा प्रकृति/ईश्वर प्रदत्त चिकित्सा पद्धति है। अत: इसके परिणामों की तुलना अन्य चिकित्सा पद्धतियों से नहीं की जा सकती है। अन्य किसी भी पद्धति से असाध्य अनेक रोगों को मर्म चिकित्सा द्वारा आसानी से उपचारित किया जा सकता हैं।


title: मर्म चिकित्सा

text: ईश्वर स्त्री सत्तात्मक है अथवा पुरुष सत्तात्मक यह कहना सम्भव नहीं है परन्तु ईश्वर हम सभी से माता-पिता के समान प्रेम करता है। ईश्वर ने वह सभी वस्तुए हमें प्रदान की हैं जो कि हमारे अस्तित्व के लिए आवश्यक हैं। ईश्वर ने हमें असीमित क्षमताएं प्रदान की हैं जिससे हम अनेक भौतिक और आध्यात्मिक शक्तियों को प्राप्त कर सकते हैं। स्व-रोग निवारण क्षमता इन्हीं व्शक्तियों में से एक है जिसके द्वारा प्रत्येक मनुष्य शारीरिक, मानसिक और आध्यात्मिक रूप से स्वस्थ रह सकता है।


title: मर्म चिकित्सा

text: विज्ञान के द्वारा भौतिक जगत के रहस्यों को ही समझा जा सकता है जबकि दर्शन के द्वारा भौतिक जगत के वास्तविक रहस्य के साथ-साथ उसके आध्यात्मिक पक्ष को समझने में भी सहायता मिलती है। वैदिक चिकित्सा पद्धति, विज्ञान और दर्शन के मिले-जुले स्वरूप से अधिक बढ़कर है। ईश्वर ने अपनी इच्छा की प्रतिपूर्ति के लिए इस संसार की उत्पत्ति की है तथा उसने ही अपनी अपरिमित आकांक्षा के वशीभूत मनुष्य को असीम क्षमताआें से सुसम्पन्न कर पैदा किया है। दु:ख एवं कष्ट रहित स्वस्थ जीवन इस क्षमता का परिणाम है। मर्म चिकित्सा विशेषज्ञ डा0 श्री प्रकाश बरनवाल का कहना है कि प्रकृति प्रदत हमारे मानव शरीर में स्थित ईश्वर-प्रदत्त स्वरोग निवारण की क्षमता हमारी व्यक्तिगत उपलब्धि नहीं है वरन् मनुष्य शरीर में ईश्वरीय गुणों की उपस्थिति का ही द्योतक है। सार रूप में यह जानना अत्यन्त महत्वपूर्ण है कि ईश्वर का पुत्र होने के कारण मनुष्य समस्त ईश्वरीय गुणों और क्षमताओं से सुसम्पन्न है। वैज्ञानिक विवेचना और धार्मिक, आध्यात्मिक अभ्यास के समन्वय एवं व्यक्तिगत अनुभवों को समवेत रूप में प्रस्तुत कर मर्म विज्ञान का अध्ययन एवं वैज्ञानिक विश्लेषण किया जा सकता है।


एशियाई इन्फ्रास्ट्रक्चर इनवेस्टमेंट बैंक अंतर्राष्ट्रीय वित्तीय संस्था है। जिसका उद्देश्य एशिया- प्रशांत क्षेत्र में बुनियादी ढांचे के निर्माण का समर्थन करना है। बैंक चीन की सरकार द्वारा प्रस्तावित किया गया था


title: खेतड़ी महल

text: खेतड़ी महल झुंझुनू की सबसे खूबसूरत और बेहतरीन वास्तुकला में से एक है। यह झुंझुनू के हवा महल के रूप में भी जाना जाता है।


title: खेतड़ी महल

text: खेतड़ी महल का निर्माण भोपाल सिंह द्वारा लगभग 1770 में किया गया था। भोपाल सिंह शार्दुल सिंह का पोता था। यह पता चला है कि प्रसिद्ध खेतड़ी महल किसी भी प्रकार के दरवाजे या खिड़कियां से रहित है इसीलिए इसे हवा महल के रूप में जाना जा रहा है। जयपुर के सवाई प्रताप सिंह इस अनोखी संरचना से इतने प्रेरित हुए कि 1799 में भव्य और ऐतिहासिक हवा महल का निर्माण जयपुर में किया। खेतड़ी दूसरे सबसे धनी 'ठिकाना' जयपुर के तहत माना जाता था।.


title: खेतड़ी महल

text: खेतड़ी महल गलियों की एक श्रृंखला के पीछे स्थित है। यह शेखावाटी कला और स्थापत्य कला के विश्वसनीय उदाहरणो में से एक माना जाता है। यह मुख्य रूप से भित्ति चित्रों और उत्तम सरणियों के लिए जाना जाता है जो कि रघुनाथ मंदिर और भोपालगढ़ किले से समर्थित है। इसकी विशिष्टता हवा के सतत प्रवाह में निहित है, जो सदा ही इस संरचना के कई अन्य ऐसे इमारतों से अलग खड़ा करता है।


title: खेतड़ी महल

text: खंभे जो कभी संभवतया महल में हवा के सतत प्रवाह बनाए रखने के लिए जाने जाते थे अब उन्होंने विशाल दीवार संरचनाओं जगह ले ली है।


title: खेतड़ी महल

text: प्रवेश द्वार से महल की विशाल छत के लिए एक लंबा रैंप किसी का भी अग्रणी रूप से ध्यान आकर्षित कर सकता हैं। यह विशेष रूप से उनके घोड़ों की सवारी में राजपूतों को आसानी प्रदान करने के लिए बनायागया था। वास्तव में महल के विभिन्न स्तरों ऐसे रैंप की एक श्रृंखला के माध्यम से छत के साथ संयुक्त किया गया हैं। इन रैंप का एक अन्य उद्देश्य 'ठाकुरों' बहुत प्रयास के बिना उनके विषयों पर नीचे टकटकी करने के लिए पर्याप्त उच्च मंच प्रदान करने के लिए किया गया था। छत से दृश्य विशेष रूप से अवलोकन के लायक है। हम ठाकुरों के निजी कक्ष में खो युग चित्रों के टुकड़े के साथ दो छोटे पहरेवाली खोज कर सकते हैं। इन चित्रों में से अधिकांश प्राकृतिक पृथ्वी पिगमेंट में थे। खेतड़ी महल के अंदर, एक जटिल डिजाइन मेहराब और खंभे के साथ बहुत बड़ा सुंदर हॉल तलाश कर सकते हैं। सबसे अदभुत खोज आप खेतड़ी महल में कर सकते हैं कि यहाँ किसी भी प्रकार के कोई दरवाजे या खिड़कियां नहीं है, जो कि अन्य महलो से भिन्न है।


title: खेतड़ी महल

text: महल के अधिकांश कमरे मेहराब और स्तंभों की एक अच्छी तरह से डिजाइन श्रृंखला के द्वारा एक दूसरे के माध्यम से जुड़े हुए हैं। ये मेहराब और कॉलम महल के लिए एक सुंदर सममित दृश्य प्रदान करते हैं। सदियों पुरानी चूना प्लास्टर अपने स्वयं के महिमा के लिए छोड़ दिया गया है और यह एक गुलाबी चमक है।


title: खेतड़ी महल

text: हालांकि खेतड़ी महल पर कोई संदेह नहीं कि यह शेखावाटी युग की दुर्लभ और अद्वितीय संरचनाओं में से एक है, लेकिन इस इमारत की लाचार राज्य एक दुर्भाग्यपूर्ण सच्चाई है। इस तरह की वास्तुकला दुर्लभ है और जल्द ही लुप्त हो सकती है। इसका रखरखाव करना, इन अनोखी संरचना के संरक्षण और भित्ति चित्र निश्चित रूप से हमारे भारतीय पर्यटन और संस्कृति के लिए एक भारी बढ़ावा हो सकता है।